text:
Kameme FmKameme Fm News
Ruto kuuga thirikari niigukorwo ikigacirithia ugitiri kaunti-ini ya Turkana
Munini wa mutongoria wa bururi William Ruto niaugite thirikari niigukorwo ikigacirithia ugitiri county-ini ya Turkana niguo kugacirithia ukui wa maguta. Ruto augite thirikari niirikitie kunina ndugamano igii maguta na uguo aikari a mwena ucio matiagiriirwo ni gukorwo na hahu o yothe . Ona kuhana o uguo Ruto niatitirithitie ati gutiri mbeca cia maguta irikoragwo ikiingira mihuko-ini ya aikari a mwena ucio na handu-ini ha uguo irihuthikaga tabarira-ini cia uthii wa nambere.


c: text/html

text:
Urimi wa kimerera hatari uhuthiri wa fertilizer kana ndawa cia kiiriu ni undu watiganiirio ni arimi aingi bururi-ini mugaru na uria wahimbiirio miaka ya hau kabere.
No kumana na fertilizer cia kiiriu gucungiriria tiri guthuka, family ya imwe kuma Nyahururu kaunti-ini ya Laikipia, nimahimbiirie uhuthiri wa urimi wa kimerera kwona makoretwo magithondeka fertilizer ya kimerera makihuthira mahindi, makorogoca ma matumbi,iria na mahuti ma thoko.
Wanjugu wa Wachira niacerete mwena wa Jua cali kaunti-ini ya Laikipia gutuhaririria riboti.

robotstxt: allowed

filter: keep


text:
Kameme FmKameme Fm News
Seneta Kipchumba Murkomen gutugiria makinya maria matacukitio ni CS Fred Matiang’i hari kurehe ugitiri
Seneta wa kaunti ya Elgeiyo Marakwet Kipchumba Murkomen ni atugeretie makinya maria matacukitio ni minister wa ugiteri Dagitari Fred Matiang’i hari kurehe ugitiri gitaru-ini gia Kerio Valley.
Oho ningi Kipchumba ni endekithitie macukuru maingi makwo muhaka-ini wa kaunti ya Elgeiyo Marakwet,West Pokot na Baringo itemi-ini ria kunina kaimana ciiko cia wuici wa mahiu.
Miario yake ni inyititwo mbaru ni ngavana wa kaunti iyo ya Elegeiyo Marakwet Alex Tolgos.


text:
Kameme FmKameme Fm News
Aciari a thukuru wa muthingi wa Ihwagi kaunti-ini ya Nyeri kururungana makienda murutani munene ahamurithio
Muingi na aciari a thukuru wa muthingi wa Ihwagi gicigo-ini kia ubunge kia Mathira kaunti-ini ya Nyeri nimatabanitie mirurungano makiendekithia murutani munene wa thukuru ucio Ephantus Githaiga ahamurithio thutha wa thukuru ucio gukorwo na maumirira moru. Murutwo wambere arari na Marks 290 na wamuthia akinyita marks 86, makiuga riri uria wariho wa thukuru ucio niuthirite.
Ihwagi primary school parents in Mathira hold peaceful demonstration protesting against poor KCPE performance over the recent years.


text:
Kameme FmKameme Fm News
Florence Kajuju kwihitithio ta muikariri giti wa kamiti ya guthingatithia kihoto na mateta ma muingi(Ombudsman)
Muikariri giti wa kamiti ya guthingatithia kihoto na mateta ma muingi iria yuikaine ta Ombudsman, Florence Kajuju nieraniire gutambia utungata ucio kauntini ciothe guku bururini itemi ria kuguna akenya othe. Akiaria thutha wa kwihitithio ni mucirithania munene David Maraga, Kajuju augire wabici yake ni ikunyithania akenya na ruhonge rwa ucirithania na mworoto wa kunina mihinga na ndugamano na njira huthu. Kajuju arahetukirio ni bunge thutha wa kwamurwo ni mutongoria wa bururi Uhuru Kenyatta.
Kajuju ningi nianyitite ugeni akenya wabici-ini ya Ombudsman, niguo gutengemania mateta megie mirutire ya wira wabicini itiganite cia thirikari, akiuga mateta nimekumurikwo na kinyi kuringana wa watho.


text:
Kameme FmKameme Fm News
Ngavana wa Nyandarua Francis Kimemia gutetera thirikari yake
Ngavana wa Nyandarua Francis Kimemia niateteire thirikari yake kumana na uhoro ati kuri na ciringi mirioni 13 cianyure kagera ikirikana ni cia kuhariria kigomano kia onjoria kiria gitahanikire thiini wa mwaka muthiru wa kigina. Kimemia augite mbeca icio iria ikuruhanitio ni aminister eri thirikari-ini yake citiurite, akiuga rekondi cia kigina kiria gitanahuthika mwaka muthiru wa kigina, no kwonania ironania wira uria mendaga kuruta indi ti kuriha wira urerikana ati ni murute.


text:
Kameme FmKameme Fm News
Ambunge a hau kabere a Ikamba-ini kwagira kiene itacukia ria NRM
Ambunge a hau kabere kuuma mwena wa Ikamba-ini nimaragiire kiene itacukia ria mbutu ndegani NRM ria kuuria arumiriri ao magomere motungata na indo cia kambuni itiganite cia guku bururi-ini. Matongoretio ni uria wari mumbunge wa Kibwezi ya irathiro Phillip Kaloki, maugite ruriri rwa Ikamba nirwiyamurite na rutikunyitanira na ritana riu amu ni ria kuhotomia ruhonge rwa wonjoria, na noricungiriirie uhaguku wa ugitiri.
Mwena-ini wake uria wari mumbunge wa Mwingi Central Joe Mutambu augite akenya nio meguthagathagio ni ritana ria kugomera kambuni ico no indi ti mutongoria wa NRM Raila Odinga.
Kungi nakuo gikundi kia mbeu njithi kuuma nyanza gigitongorio ni Roy Obwanga kiugite wonjoria mwena ucio niuthiite thii na njira nene undu uria ungicungirira gicigo kiu gutigwo na thutha makiria tabarira-ini cia uthii wanambere.
Ihinda-ini oro riu gikundi kiu kiugite nigikwambiriria guthomithia mbeu njithi mogwati maria mangigumira miena iyo niundu wa kuhotomo kwa wonjoria.


text:
Kameme FmKameme Fm News
President Uhuru kugathiriria Mutigairi Nkaisserry ta mutongoria njamba
Uria uraari Minister wa ugitiri mutigairi Joseph Nkaissery niahurukirio gwake mucii-ini ituura-ini ria Il Bisil thiini wa kaunti ya Kajiado.
Atongoria kihiiri kuuma guku bururi-ini na nja ya bururi nimegwikinyitie kuugira uhoro Nkaissery. Mutongoria wa bururi Uhuru Kenyatta niaugire nioorwo ni murata wa hakuhi, akimugweta ta mutongoria njamba ugutuura aririkanagwo.
Oho Uhuru nioririe muingi na ateti bururi-ini mathingatithie thayu, makiria hindi ino ya kambi-ini, ta uria General Joseph Nkaissery angirendete kuona.
Naake Deputy President William Ruto niakindirire miario iyo ya president, akiuga Nkaissery nima niarendete bururi uyu.
Minister wa ugitiri wa Tanzania na Prime Minister wa tene Raila Odinga, na murunawe wa Tanzania Edward Lowassa, onao nimegwikinyitie makiuga Nkaissery arari mutongoria wa mwanya.


text:
Kameme FmKameme Fm News
Keriako Tobiko guatha maobithaa a mititu matigirire watho wa kurugamia utemi wa miti ni warutithio wira
Minister wa maria maturigiciirie,Keriako Tobiko,ni aathite maobithaa a mititu matigirire watho uria urarutirwo ni munini wa mutongoria wa bururi,wa kurugamia utemi wa miti ihinda-ini ria thiku 90,ni warutithio wira.
Akiaria thutha wa mucemanio wa bodi ya ruhonge rwa mititu,Tobiko augite gutiramakania kandarathi iria ciraari kuo,kana aria makoreteo kuo,mooyainwo na ateti ariku,no muhaka watho ucio ukinyanirio.
Ihinda-ini o riu Tobiko ni augite ni agaakorwo akigathika ngathiti-ini maritwa ma kamiti iria igukorwo ikimurika marua maria onjoria makoretwo makihuthira gutema miti mititu-ini ngurani bururi-ini.


text:
Family imwe kuuma ituura ria Karia, Githunguri kaunti-ini ya Kiambu nimekiriire nganja wuigiririki wa aruti wira mocari-ini ya Kiambu thutha wa family ino kugagaya muthenya wa ira nikwaga mwiri wa mwendwa wao Stephen Mburu uria urari uhurukio muthenya wa ira.
Na thutha wa kugagaya family ino iretia record cia miiri iria ingikorwo ithamitio kuuma mocari-ini ya Kiambu, na nigwo marakorire ritwa ria Mburu riri ho na mwiri wake guthamirio Kutus mwena wa Kirinyaga ni andu angi marahetwo mwiri utari wao.


text:
Kameme FmKameme Fm News
Munini wa mutongoria wa bururi William Ruto gutetera ene kambuni cia waki wa barabara kuuma China
Munini wa mutongoria wa bururi William Ruto niateteire ene kambuni cia waki wa barabara cia kuuma China, akiuga kambuni cia kuuma guku bururi-ini itirathondeka barabara na wuigiririki. Akiaria county-ini ya Kakamega, Ruto niaugire thirikari ni iguthie nambere kuhe kandarathi kambuni cia kuuma China gwaka mabarabara icigo-ini itiganite. Nigukoretwo na mateta uria ene kambuni cia China makoretwo makiherithia akenya aria makoretwo makiruta wira rungu rwa kambuni icio.


text:
Kameme FmKameme Fm News
Mumbunge wa Embakasi North James Gakuya kumenereria kambuni imwe cia bururi wa China iria iraruta wira guku bururi-ini
Mumbunge wa Embakasi North James Mwangi Gakuya niamenereirie kambuni imwe cia bururi wa China iria iraruta wira guku bururi-ini, kuumana na muthutukanio iria ikoretwo naguo. Gakuya augite ndeto ino ihithukite makiria kambuni-ini iria ikoretwo ikiramata reli ya kriiu ya SGR undu uria augite ungiaga kumurikwo no ukorwo ari thina munene hari bururi.
Ihinda-ini oro riu Gakuya augite andu aria makoretwo makihe thirikari motaro meigie ngirimiti cia kimabururi na makiria ciigie ngombo nimakoretwo magicungiriria bururi gukorwo na mathiri maingi na kuingira mitego-ini bururi utangihota kwiruta.


text:
Kameme FmKameme Fm News
Bunge ya kĩbũrũri na ya Senate gũtanywo gũcokereria ciikaro ciao ũmũthĩ
Thutha wa guthii rutha kwa ihinda ria mweri umwe, riu Bunge ya bururi o hamwe na bunge ya senate ni itanyitwo gucokereria ciikaro ciao umuthi.
Mamwe ma maundu maria mari mbere wa bunge ici ni kwamura amemba a kamiti itiganite, niguo mathii nambere na mawira mao.
Amemba a kamiti ya guthurima andu aria mamurwo ni mutongoria wa bururi ta maminista nimatanyitwo kwamurwo. Bunge ici iracokereria o riri ambunge na maseneta a ngwataniro ya NASA mathiite nambere kwiruma kini makiuga nimekugomera ciikaro icio.


text:
Kameme FmKameme Fm News
Ngwatanĩro ya NASA kuuga gĩthurano kĩa rũciũ gĩgatabanio mũgarũ na watho
Thutha wa igoti gutiria guthikiriria ciira wa kuregana na gutabanio gwa githurano muthenya wa ruciu, ngwataniro ya NASA yugite githurano kiu gigakorwo kiri mugaru na watho. Wakiri wa NASA seneta James Orengo augire gutirio kuu no njama ithagathagitwo niguo githurano gigathii nambere.
Ihinda-ini oro riu ngwataniro ya NASA ni itanyitwo kwanirira mwerekera wayo kiharo-ini kia Uhuru Park guku Nairobi ona gutuika thirikari ya kaunti ya Nairobi irauga NASA ndiri na marua ma gutabania mucemanio kiharo-ini kiu.


text:
Kameme FmKameme Fm News
Ambunge gutanywo kunyitanira na kuiguithania hari waki na ukuria wa bururi
Ona thengia wa gukorwo mari akuuma ciama itiganite cia giuteti na makiria kuuma ndundu iria yumbite thirikari na aria a mung’ethaniro,ambunge a guku bururi-ini ni matanyitwo kunyitanira na kuiguithania hari waki na ukuria wa bururi.
Akiaria na Kameme Kayu ka muingi ari mwena wa Mombasa,mumbunge wa Kieni,Kanini Kega,augite mugaro na uria gukoretwo kuri na ngucanio cia kiuteti gatagati-ini ka ambunge riu ni monanitie kurutithania wira wa bururi.
Kanini Kega ni athiite nambere na kuga thayu na urũmwe wa bururi uri moko-ini ma atongoria aria maathurirwo ni muingi na uguo kuri bata atongoria acio makorwo na urumwe gatagati-ini kao.


text:
Kameme FmKameme Fm NewsKameme News
Igeria ria MP Oluoch ria kuregana na riendekitia ria president rigii VAT kuringa ihiga
Igeria ria mumbunge wa Mathare Anthony Oluoch ria kwenda mbunge iregane na mendekithia ma mutongoria wa bururi megii igoti ria VAT hari maguta niriringire ihiga.
Oluoch kuhitukira marua kuri spika Justin Muturi araugite mutongoria wa bururi ndagiriirwo ni gukorwo akiingirira wira wa mbunge wa guthondeka watho. Spika Muturi niaugire kuringana na gatiba mutongoria wa bururi eena kihoto gia gucokia mutaratara wa watho mbunge-ini, mbere ya awiikirite kirore utuike watho, na mbunge itabanie mogaruruku maria endekithitie kana iregane namo.
Riu mendekithia ma mutongoria wa bururi mari moko-ini ma kamiti ya mbunge ya bajeti iria igakorwo na giikaro na honge itiganite cia thirikari, thutha ucio mendekithia macio matemanio muthenya wa kana mbunge-ini. Ona kuhana ouguo ambunge amwe nimendekithirie gutikanakorwo na kuhinyiririo hindi ya guikia kura.


text:
Kameme FmKameme Fm News
Prof Margaret Kobia gutetera ruhonge rwa NYS
Prof Margaret Kobia gutetera ruhonge rwa NYS
Minista wa mbeu njithi na utungata wa muingi prof Margaret Kobia niateteire ruhonge rwa mbeu njithi NYS, akiuga nirunyitaga itemi inene hari kugacirithia miturire ya akenya.
Kobia augite mawira maria marathondekwo kuumana na aria magereire ruhonge-ini ruu nimaingi, na oho akauga thirikari niikoretwo igiteithiriria aria mari na iheo cia kwambiriria biacara.
Kobia augite uu oriri ruhonge ruu rwa mbeu njithi rugumiirwo ni ukunderu wa mbeca kuumana na kunyihirio budget yao.


text:
Maundu ni maingi makoraga andu a Ngai
Na muturire uyu niuri miambato na miikuruko
Nikuri hindi mundu aiguaga akinyite muico
Agakua ngoro akaigua ta angite kirigiriro
Nikunyaririka ona guthinika
No gukena ni uria ugiginyanaga
Enyumiriirie, nandakue ngoro kana atigithirie
Ucio niwe mugiginyani
Na agiginyani nimegwatagira kirathimo
Kai ugeretie maigana ukaremo, Ukira ugerie!
Uhoete kwa ihinda na nduonete macokio
Ndugatigithirie thii na mbere na kuhoya
Urotete iroto ciigana, igatharara
Ndugaikare oo hau no urote ringi
Ndugatigithirie, ndugakue ngoro,
Giginyana tu, agiginyani nimegwatagira kiahinya
Jakubu utuku mugima akigiana na muraika
Ndaigana kuregeria moko amurekie
Amwirire ndirikurekia haha wandathima
Muraika ona niguguthereruka akimurathima
Akimwira, ndugucoka gwitwo Jakubu uriitagwo Israeli
tondu niugianite na Ngai na andu na ukahotana
Climax
Mutumia umwe wa ndigwa wethaga kihoto
Arokaga kwa mutuaniri ciira hindi ciothe
Akamwirathiriria kuri mundu uria turi uthu nake
Na mutuaniri cira agikinya handu akiuga,
Na haria itoi Ngai na ndiri mundu njonokagira,
No mutumia uyu ningumurihiria,
Nigetha atigage kundanga na gukaga haha hindi ciothe
Climax
Jusufu arota kiroto ariu a nyina magikararia
No ndatigiire hau no arotire ringi
Akirota kingi kiega kuri kia mbere
Onawe tigaga guteaniria, tigaga gukua ngoro
Utakinyaniirie kioneki
Tondu ona korwo nigiaikara, nogigakinyanira
Na niguo gikinyanire nonginya ugiginyane
Climax x2


text:
Kameme FmKameme Fm News
Akenya gwikinyia kiharo-ini kia Uhuru park kuhoera bururi
Akenya gwikinyia kiharo-ini kia Uhuru park kuhoera bururi
Akenya a ikiro ngurani kuuma kaunti ciothe guku bururi-ini nimambitie gwikinyia kiharo-ini kia Uhuru Park na mworoto wa kunyita itemi mahoya-ini ma gibururi ma gucokia ngatho maria matanyitwo kwambiriria thaa inya cia rucii-ini na marike thaa ikumi na imwe cia hwa-ini.
Mahoya macio mabangitwo ni atongoria a makanitha matiganite na atongoria a ikiro ngurani onao nimatanyitwo gwikinyia mahiya-ini macio.
Evangelist Lucy Wangunjiri uria ukurehagira tabarira ya itaha ria muoyo ni umwe wa aria mahaririirie mahoya macio na aratumenyithia hamwe na akenya aria marikitie gwikinyia ni a kuuma Mombatha, Kakamega, Siaya, Machakos oro hamwe na a guku Nairobi.


text:
Kameme FmKameme Fm News
Ruhonge rwa guthaitira ihumo cia njuui kugathika icigo ingi 70 ta ihumo cia njuui bururi-ini
Ruhonge rwa guthaitira ihumo cia njuui ni rutangathiti ati ni rukugathika icigo ingi 70 ta ihumo cia njuui bururi-ini.
Muikariri giti wa ruhonge ruu Isaak Kalua augite makoretwo magithingiriria ihumo icio 70 igathikwo ngathiti-ini cia thirikari indi gukagia na ihingica.
Ona kuhana ouguo ni kugite na njira thutha wa gukorwo na minister uranyita mbaru kugitirwo kwa mititu na makiria ihumo cia njuui.
Kuumana na undu ucio Kalua ni oritie Akenya kunyita mbaru ikinya riu akiuga ni riguthondeka mawira matuura-ini ngurani.


text:
Kameme FmKameme Fm News
Mumbunge wa Ndaragwa Jeremiah Kioni kuuga atongoria magiriire kurongoreria iturwa iria mathukiirwo
Atongoria magiriire kurongoreria iturwa iria mathukiirwo hari gutungata muingi indi ti gwitugiria ona kana kwimathira ngumo.
Kuringana na mumbunge wa Ndaragwa uria nowe muikariri giti wa kamiti ya kumurika uria gatiba irarutithio wira,augite ona mangavana matiagiriire gwitwo mugathe ta mutongoria wa bururi, mworoto ari gutigiriira muingi nduraigua uraihaniriie na atongoria aya.
Oho ningi Kioni akauga riria andu meehe maritwa manene noguo merigagiriira gutugirio ohamwe na kuheo makari maingi maria makoragwo makihuthira kigina kia muingi ithenya ria kigina kiu gukuria matuura.


text:
Kameme FmKameme Fm News
Atwarithia 11 a taxi kuuragwo makiuma mathiko ma umwe wao, South Africa
Atwarithia 11 a taxi kuuragwo makiuma mathiko ma umwe wao, South Africa
Atwarithia 11 a taxi nimoragitwo ni ekinai marethaite na matharaita gicigo-ini gia Gauteng bururi-ini wa South Africa.
Uhoro makiria ugite matereba acio, maratharikiirwo mari barabara maumite ituura-ini ria Kwa Zulu Natal merekeire mucii-ini wa Johannesburg thutha wa kuuma mathiko-ini ma umwe wao, riria mbathi nini iria iramakuite irahuririirio rithathi kihiri.
Itanya ria thariko iyo ritikurikanite ona gutuika nigukoretwo na ndugamano gatagati ga ikundi ngurani, iria irugamagirira ruti ngurani cia taxi bururi-ini ucio.
Minibus nicio ihuthikaga muno ukuu-ini wa taxi bururi-ini ucio wa South afrika uria ukoragwo na muigana wa andu mirioni 55.


text:
Gikundi kia Tolezea na Uhuruto no githiite nambere kuhurira manifesto ya Jubilee marebe kuria muthenya wa ira maragiire na giikaro na arutwo a universities mwanya mwanya guku Nairobi.
ndumiriri-ini yao nigutigirira thirikari ya jubilee niyacoka itiina ria keeri kuona nimeraniire gutangikira mabata ma arutwo . Hindi ya giikaro kiu atongoria a gikundi giki nomoritie mbeu njithi metheme na atongoria aria mari na methugunda makumahuthira guthararia thayu hindi ona thutha wa githurano.
Mwaura wa Ndungu na uhoro makiria.


text:
Kameme FmKameme Fm News
Minister wa ugendi Najib Balala kwĩrũma kĩni ndegũtiga wĩra ona thengia wa kũhinyĩrĩrio eyeherie
Minister wa ugendi Najib Balala augite ndegutiga wira ona thengia wa huria ikumi gukua riria ciathamagirio kuuma githaka kia nyamu cia guku mucii wa Nairobi na Naikuru kinya githaka kia nyamu kia Tsavo.
Akiaria ari kaunti-ini ya Mombasa Balala augire kwina andu makoretwo na njama ya kwenda kwigwatira ithaka cia nyamu oro hamwe na kwiguna oo kiumbe na mbeca iria ingiheyanwo ni honge cia kimabururi.
Niongereire kuuga ndegwitikiria mundu ona umwe agonderere wira-ini wake na makiria honge iria ciri rungu rwa ministry ya ugendi.


text:
Kameme FmKameme Fm News
Thirikari kuuga ni ikurugamirira ngarama ya mathiko ma arutwo 10 aria meriga gukuira mutino-ini wa barabara
Thirikari ni ikurugamirira ngarama cia mathiko ma ciana ikumi iria ni arutwo a thukuru wa St Gabriel academy aria meriga gukuira mutino-ini wa barabara mwena wa Mwingi. Akiaria mitha-ini ya mahoya ma arutwo acio, minister wa githomo Amina Mohamed augite thirikari oho ni igutangikira ngarama ya arutwo aria magiire na nguraro hindi ya mutino ucio.
Thiini wa mitha iyo iria iragumiirwo ni kieha, ngavana wa Kitui Charity Ngilu niareriire aciari thirikari yake ni igukorwo ikigathika mitaratara makiria ya kugitira ciana cia thukuru.


text:
Arugamiriri a county ya Nairobi a hau kabere gutherio kuma cira-ini wa ngukumio
Uria waari abithaa munene wa kigina county-ini ya Nairobi, Jimmy Kiamba hamwe na angi atatu riu mari na gikeno thuutha wa igooti ria maundu meegii uungumania kwaga kumanyita na mahitia meegii nguukumio.
Muciirithania Kennedy Bidali niwe umehereiirie mahitia macio,akiuga mwena wa thitango niuremetwo ni kuheyana wuira wa kuigana.
Kiamba, uria waari mwandiki wa County iyo Lilian Wanjiru Ndegwa, Regina Chepkemoi na Stephen Ogaga maragumiirwo ni thitango mugwanja cia uhuthiri muuru wa wabici.
Ana acio nimareganite na kuiya makiria ya ciringi mirioni mirongo iiri kuuma kuri thirikari ya county.


text:
Kameme FmKameme Fm News
Muhunjia umwe gutamura mutumia wake ruhi kanitha-ini
Kuratindire githagathago kanitha-ini umwe mwena wa Matete kaunti-ini ya Kakamega thutha wa muhunjia wa kanitha ucio gutamura mutumia wake ruhi mbere ya arumiriri a kanitha ucio niundu wa mutumia wake gututhura gicanjama. Mutumia ucio arauga aratuthurire gicanjama kiu thutha wa kuona muthuri wake akiingira kanitha-ini na mutumia ungi ona thengia wa gukorwo aikarite ihinda iraya ateguthii gwake mucii
Uhoro makiria ukauga mutumia ucio wa keri ni wa mbari imwe na muhunjia ucio undu uria ukumithitio na njira nene ni andu a nyumba ya muhunjia ucio uria uikaine ta Patrick Lumbasi.


text:
Kameme FmKameme Fm News
Deputy President William Ruto kunyururia atongoria aria othe maramenereria itacukia riake
Munini wa mutongoria wa bururi William Ruto ni anyururitie aria othe maramenereria itacukia riake ria kunyitanira na kurutithania wira na atongoria a kiuteti kuuma mwena wa Gicua-ini, akiuga aria mamenereria itua riu ni atongoria matari na wendi mwega kuri muingi na makiria hari kugacirithia uthii wa nambere wa bururi. Ruto aritie uu ari kaunti-ini ya Kwale.
Ruto ni athiite nambere na kuuga thirikari ya Jubilee ndiguthutukania muingi kuona ni thirikari ya mukenya owothe.


text:
Kameme FmKameme Fm News
Mihwa igii kuhamurithia andu mutitu-ini wa Mau guthii nambere kurekererio
Ngavana wa Kajiado Joseph ole Lenku niokiriire ateti a nduriri cia ukabi na Kalenjin akiuga amwe ao nimarakungia uteti mihang’oini ya kuruturura andu kuma mutitu-ini wa Mau. Lenku augite mihang’o iyo no iguthii nambere kuringana na watho na kuringana na mibango ya thirikari akiuga nonginya ihumo cia njuui iramatwo. Gukiri uguo oritie atongoria aruna ake a ukabi metheme kuhahithia andu aria mararutururwo mutitu-ini, riri ningi oritie atongoria a Kalenjin nao gwithema kurutira mikana maabitha aria mathukiirwo wuigiririki ucio wa kuhamurithia andu kuma mutituini ucio wa Mau.


text:
Githagathago nikiyumiririe hindi ya giikaro gia kamiti ya hamwe iria irathuthuria wagiriru wa cukari uria ukoretwo ukuhuthirwo ni muingi abunge magiikaniria miario mihiu iguru rigiĩ kuigucia kwa mihango ya kurekereria riboti igii uthuthuria uria makoretwo magitabania o undumwe na ikinya ria muthuthuria munene wa thirikari kwaga guikinyia mbere ya kamiti ino.
Umuthi muthuthuria munene ekuagiriirwo guikinyia mbere ya kamiti ino kuhungwo mahuri ona kuheana maumirira ma uthuthuria uria makoretwo magitabania wigemainie na cukari utakinyaniire ikiro.


text:
Kameme FmKameme Fm News
Kiama kia ANC guthing’iriria ni gikurunga thirikari riria yogora
Kiama kia Amani National Congress ANC ni kihotorete kugacirithia kioneki kia Mung’ethaniro ngwataniro-ini ya NASA na oho ni githing’iririe ati ni gikunyitanira hari kurunga thirikari riria yogora.
Ndumiriri ino irekereirio ni mutongoria wa ANC Musalia Mudavadi hindi ya giikaro na andiki aa mohoro, kuuria ahinyiriirie ati mung’ethaniro no uguthie nambere na gutindikiriria maugaruruku thi-ini wa mihingo ya ithurano, kugacirithia muturire na uruti wiira honge-ini cia borithi, gutiia honge cia ucirithania na gutugiria utamburukia wa mahinya.
Ihinda-ini oriu Mudavadi ni amenereirie itacukia ria kuhagura mutongoria wa aria anini mbunge-ini ya Senate Moses Wetangula.


text:
Kameme FmKameme Fm News
Mwana wa miaka 10 urorite gwa kahinda ga thiku 4 kuonekana
Nikuma na gikeno na nduhiu ituurai-ini ria Yamumbi estate-ini ya Golden Gate, thutha wa kuonekana kwa mwana umwe wa miaka 10, uria urorite kahinda-ini ka thiku inya na agikuirwo gukorwo athereretio ni maai ma ruui rwa Sosiani.
Mwana ucio urakurikana ta Joseph Mwangi muiruri, onekanire hakuhi na thukuru wa Gitwe Yamumbi na aciari nimacokeirie ceceni ya Kameme ngatho, amu mwana ucio onekanite mathaa manini tu thutha wa ceceni ino gutangatha kura gwako muthi wa gatatu kiumia githiru gakiuma mathomo ma tuition.


text:
Kameme FmKameme Fm News
Borithi guthii na mbere na gutabania uthuthuria kuri ekuirwo 7 aria mekuruhanagia na thuguri ya ndawa cia kurebia Mombasa
Borithi mwena wa Mombasa ni ithiite na mbere kurigiriria na gutabania uthuthuria kuri ekuirwo mugwanja aria mekuruhanagia na thuguri ya ndawa cia kurebia.
Akirekereria uhoro ucio Commander wa borithi mwena wa gicua-ini Larry Kieng augite borithi ni mahithuritie nuthu kilo ya ndawa muthemba wa Heroin, ya muigana wa shillingi Million inya na nuthu na mbeca muthemba wa Dollar ngiri ikumi.
Kieng ni athiite na mbere na kuga ruhonge rwa borithi rutikuguagua hari mbara ya wendia na uhuthiri wa ndawa cia kurebia.


text:
Igoti inene niriathana mumemerekia Jacque Maribe akorwo agithuurimwo kana ena meciria makinyaniru thibitari-ini ya Mathare nake Joseph Kimani guthii kwamukira urigitani kuumana na nguraro iria ari nayo mbere ya metikite thitango iria imagumiire cia kuraga Monica Kimani.
Itua riri riakinyanirio ni mucirithania Jessie Lessit uria wathana eeri aya makorwo magicokio rumande nginya muthenya wa jumatatu tariki 15 riria magathii gwitika thitango icio thutha wa uthuthuria wa Maribe kurikiriria.
Kwa ihinda riri Maribe eguthii nambere guikara njera-ini ya atumia ya Langata nake Jowie aguikara njera-ini ya Industrial Area.


text:
Kameme FmKameme Fm News
Ngavana Sonko kwanirira gukanjira nduka ya Chandarana maruwa kuumana na ikinya riao ria muthutukanio wa iruka
Ngavana Sonko kwanirira gukanjira nduka ya Chandarana maruwa kuumana na ikinya riao ria muthutukanio wa iruka
Mawoni ngurani nimathiite nambere kurekererio kuumana na ikinya ria muthutukanio wa iruka ria supermarket ya Chandarana foodplus guku Nairobi, iria irerikana irathite aruti wira ao mekirire na matugagirie athungu muno gukira andu airu mekinyia kugura nduka-ini iyo.
Akenya mathiite nambere kwonania matukuya mao mitambo-ini ya kiriu onathengia wa ngavana wa Nairobi Mike Sonko kwanirira gukanjira nduka icio cia Chandarana maruwa.
No ona kuri ouguo ikinya ria Sonko nirimenereirio ni murugamiriri wa atumia mbunge-ini kuuma Uasin Gishu, Gladys Boss Shollei, akiuga riaya gucagagia akenya aingi aria mandikitwo wira, akiuga kurabatii gwethwo kihonia na njira ingi.


text:
Kameme FmKameme Fm News
Ngavana Ferdinard Waititu kũũria thirikari ĩtacũkĩrie Raila Odinga ikinya nĩgũcogera nguui
Ngavana wa Kiambu Ferdinard Waititu kana Baba Yao nioritie thirikari ikorwo igitacukiria ikinya ria kiwatho mutongoria wa NASA Raila Odinga nigucogera muingi.
Waititu augite biacara iria ciacinirwo Kawangware Nairobi ni arumiriri a NASA, Raila niwe magiriirwo ni gukuithia murigo ucio, kuona andu aria mamunyitaga mbaru nio macogeire ngui icio.
Oho Waititu augite ngwataniro ya NASA kumba gikundi kia uregani kia NRM ni mubango wa Raila Odinga akienda gukarugama giti kia u-president mwaka wa 2022, na kunina ngirimiti yao gatagati gake na Kalonzo na Musalia Mudavadi.


text:
Kameme FmKameme Fm News
Wavinya Ndeti guthingata kanju ya mangavana ike mituki kuriha arigitani a gikiro kia nurses
Muhuraniri wa giturwa kia ungavana kaunti-ini ya Machakos na kiama kia Wiper Wavinya Ndeti, augite minister wa ihinda wa ugitiri Dr Fred Matiang’i abatie guthingatithia wira wake uria ehokeirwo ategwikuruhania na maundu makonainie na uteti.
Wavinya aritie uuru hindi ya kambi-ini gicigoini kia ubunge kia Mavoko kaunti-ini iyo ya Machakos.
Ihinda-ini oro riu niathingatite kanju ya mangavana guku bururi-ini rungu rwa unyitaniri na ministry ya ugima wa mwiri meke mituki kunina mugomo wa arigitani a gikiro kia nurses uria uthiite nambere.


text:
Kameme FmKameme Fm News
Cibu wa Kamakwa,Nyeri, kuuragwo ni imaramari
Cibu wa Kamakwa,Nyeri, kuuragwo ni imaramari
Cibu wa location ya Kamakwa kaunti-ini ya Nyeri, Peter Kimiti Nyuguto, niahurirwo rithathi na oragwo ni ekinai ira hwaini.
Uhoro makiria ukauga ngero iyo ihanikire mucii gwa cibu ucio uria ni ithe wa ciana ithatu ituura-ini ria Mutathini gicigo-ini gia umbunge gia Nyeri town.
Aikari merite andiki a mohoro ati cibu ucio arahurirwo njirungi inya ni arume eri aria macokire methara na maguru.
Aikari acio ningi nimaugite nigukoretwo na ciiko nyingi cia uhaguku wa ugitiri na makoria mbutu cia ugitiri kwarahuka.


text:
Kameme FmKameme Fm News
Njamba 7 iria ciaruiire wiyathi na igitigwo na njirungi mwiri-ini kwamukira urigiti
Njamba 7 iria ciaruiire wiyathi na igitigwo na njirungi mwiri-ini no ithiite nambere na kwamukira urigiti thibitari-ini ya North Kinangop, thutha wa ngavana wa Nyandarua Francis Kimemia kumarihira urigiti wa kurutwo rithathi iria mahurirwo hindi ya mbaara ya gukura bururi uyu kuuma moko-ini ma Nyakeru.
Kuringana na njamba ici niati rithathi icio niimathinagia muno makiria hindi ya mbura na rimwe ona makagwa kuumana na heni na nimacokeirie ngavana ngatho ni undu wa kumaririkana.
Hannah Wangui umwe wa matigari ma njirungi ena makiria ma rithathi 25 na kuringana na ndagitari Phillip Sebazu augite ati aingi ao mena mathina maingi ma mwiri undu umwe na ukuru maundu maria matumite operation ya kuruta rithathi igumirwo ni ugwati.
7 acio ni a gatagati ka ukuru wa miaka 78 na 98 na gukinyaniria na riu nimarikitie kurigitwo mirimu ingi kuria marikia kuhona megukorwo makirutwo rithathi icio.
Oho 7 acio nimamukirite kadi cia NHIF kuhitukira kwi wabici ya ngavana wa Nyandarua na niaugite ati niekumateithiriria kwamukira urigiti riria mabatara.


text:
Kameme FmKameme Fm News
Kanju nene ya kiama kia Ma guthagania kiungano gukindira urumwe ruriri-ini rwa Gikuyu
Itemi-ini ria gukindira urumwe thiini wa kiama kia Ma ruriri-ini rwa Gikuyu, kanju nene ya kiama kiu ni ithaganitie kiungano muthia-ini wa kiumia mucii-ini wa Naikuru kumurika maundu ngurani ma ruriri na bururi. Kuringana na ndumiriri ya mwandiki munene wa kiama kia MA bururi-ini Eng Muiru Kamunguna, oho nimakamurika uria mangihota kunyita itemi hari gukinyanirio gwa itugi inya cia mutongoria wa bururi, kunyita mbaru mbaara ya ngukumio oro undu umwe na kumurika ciigie githomo na ureri mwega wa ciana. Akiaria mukawa-ini wa Lions Hill kuria kigomano kiu gigathaganirio jumamothi yukite, Eng Muiru oho niaugite maundu megie gutheremia wuiguano gatagati ka nduriri na uhukia wa njohi itari kihariro gikuyuini no makamurikwo.


text:
Atongoria a kiama kia Jubilee nimarutiire mukaana aruna ao a mungethaniro NASA, makimera ndereti o yothe noihanikire kuringana na mendekithia ma gatiba ya bururi.
Atongoria aya aria ni hamwe na minista wa utaburukia wa mahinya Mwangi Kiunjuri , ngavana wa Meru Kiraitu Murungi hamwe na angi, nimakumithitie ritana ria mutongoria wa NASA Raila Odinga guitia thirikari ya nuthu mugate.
Atongoria a kiama kia Jubilee nimarutiire mukaana aruna ao a mungethaniro NASA, makimera ndereti o yothe noihanikire kuringana na mendekithia ma gatiba ya bururi.


text:
Riria mutongoria wa bururi Uhuru Kenyatta ehitithagio kiumia kihituku,arumiriri ake maumururukire na gukunguira na nyimbo,ngemi na nduiyo kuuma kiharo-ini gia Kasarani kuria igongona riri riatabanagirio kinyagia
ituri ciothe cia bururi.
Miriam Muthoni ari umwe gatagati ka makiri ma akenya aria mekinyitie kiharo-ini gia Kasarani,riria mutongoria wa bururi arugamire kuoya mihitwa gikeno kia Muthoni gitiahithikire kuria anyitirwo mbica-ini akigirika na
kuhoya, mbica iria ciacokire gutherema muno nenda-ini cia ukinyaniria.


text:
Kameme FmKameme Fm News
Mundurume wa miaka 29 gutungio mbara thuutha wa kuhobanirio agikenia na ng’ombe
Mundurume umwe wa ukuru wa miaka mirongo iiri na kenda kaunti-ini ya Naikuru niatharikiirwo na kuhurwo ni muingi wa itura ria Murunyu thuutha wa kunyitikana ari iguru ria ng’ombe.
Kuratuika John Mwaura aingirire mugunda-ini wa muthuri umwe na athii imwe kwa imwe nginyagia kiugu-ini kia ng’ombe na ambiriria gutabania giiko kiu kiri na magigi. Mwaura augire ndahikanitie na nikio akoretwo agikenia na ng’ombe guku akihithuria iyo ni ng’ombe ya gatano iria arikitie gwikenia nayo.


text:
Mutongoria wa bururi Uhuru Kenyatta niekirire kirore mutaratara wa watho wa kigina uria urahitukirio ni mbunge ya bururi muthenya wa ira, uri na mendekithia ma president kuhagika magoti matiganite ari hamwe na ria gicunji kia inyanya hari igana indo-ini cia maguta.
Watho uyu na uria urahitukirio thutha wa ndugamano nene ya ihinda gatagati ka ambunge aria marari na mirugamo ngurani iwigii, riu utigite akenya matari na wiki otiga kwihariria kung’ethanira na ngarama ya iguru ya muturire iria ithiite nambere kumung’ethera.


text:
Mutongoria wa aria aingi mbunge-ini Aden Duale niateaniirie ritana ria gutabanio gwa kura ya mawoni kuuma kuri atongoria a miahu itiganite ya kiuteti akiuga mworoto wa thirikari kwa ihinda riri nigutungatira muingi wa bururi hatari kumacokia uteti-ini.
Miario ino ya Duale ari mwena wa Garissa yukite thiku imwe thutha wa seneta wa Siaya James Orengo kuruta murugamo wa kiama kia ODM, akiuga nonginya gatiba irorwo weru kwona uria itarii kwa ihinda riri niikoretwo ikirituhira akenya.
Na ta uria Mwaura wa Gunya aratutariria ndereti igii gutabanio gwa kura ya mawoni ironeka guthii nambere gwithegeya.


text:
Kameme FmKameme Fm News
Andu 7 gukua mutino-ini barabara-ini ya Nairobi guthii Mombasa
Mitino ya barabra na makiria mahinda-ini maya ma thigukuu noithiite nambere kuongererka, thutha wa andu angi 7 gukua umuthi na angi kihiiri matigwo na nguraro barabari-ini ya Nairobi guthii Mombatha. mutino ucio ukuruhanirie ngari ya gukuua miiri ya akuu iria iguthanire na lori ituura-ini ria Sultani Hamud Makueni.
Kamicina wa Makueni Mohammed Maalim augite ngari iyo iguthiaga mathiko na aria magurarire nimaguthukiro thibitari-ini itiganite kwamukira urigitani.


text:
Kameme FmKameme Fm News
Mugomo wa arutani a university cia muingi kwambiriria umuthi utuku
Mugomo wa arutani a university cia muingi uraambiriria umuthi utuku thutha wa mukana wa thiku mugwanja iria kiama kia arutani a University icio UASU kiraheyanite gukinya muthia.
Mwandiki munene wa UASU Constantine Wesonga niwe wanirira mugomo ucio akiuga thirikari ni iremetwo kuhingia ngirimiti ya mwaka wa 2017 na 2021 iigii micara yao oro hamwe na marihi ma njoherera.
Ihinda-ini oro riu UASU ni ikumithitie na njira nene kuuragwo kwa murutwo umwe university-ini ya Meru muthenya wa ira na oho ikendekithia Vice Chancellor wa University iyo atacukirio makinya marumu.


text:
Kameme FmKameme Fm News
Minister wa kigina Henry Rotich kuurio ndagacerehure kigina gia thirikari cia matura
Mangavana kuuma gitaru-ini Kia rugongo rwa bururi nimarutiire thirikari nene mukana ndikagerie gucerehura kigina kiria kiheyagwo thirikari cia makaunti.
Matongoretio ni ngavana wa Uasin Gishu Jackson Mandago, moritie minister wa kigina Henry Rotich ndakang’ure kigina kiu thutha wake kuga kuri na ukunderu wa kigina.
Mandago augite kigina kiu gitiganagana na uguo nikuhotomia mibango thi-ini wa thirikari ngurani cia makaunti.


text:
Kameme FmKameme Fm News
Ndereba wa mumbunge wa Likuyani Enoch Kibunguchy kuuragwo
Ndereba wa mumbunge wa Likuyani Enoch Kibunguchy nioragirwo ni ekinai utuku wa gukia umuthi nja ya mukawa wa Soy Motel kaunti-ini ya Uasin Gishu.
Uhoro makiria ugite ndereba ucio ahurirwo rithathi ni ekinai mauma na mucinga aria macokire methara na ngari muthemba wa prado iria egutwarithagia.
Mumbunge Kibunguchy niahonokire ngero-ini iyo na andikithia ndumiriri ceceni-ini ya borithi mwena ucio.
Mwiri wa ndereba ucio ni utwarirwo mocari-ini ya thibitari nene ya Moi Teaching and Refferal mwena wa Eldoret riri utuiria wigii ngero iyo wambikitwo.


text:
Kameme FmKameme Fm News
Monica Kimani kuhurukio umuthi mugunda-ini kwao ituura-ini ria Kairi, Gilgil
Monica Kimani, muiritu wa miaka 28 uria wiriga kuragirwo gwake nyumba ituura-ini ria Kilimani guku Nairobi niahurukirio umuthi mugunda-ini kwao ituura-ini ria Kairi Gilgil kaunti-ini ya Naikuru. Monica athikirwo riri utuiria wa gikuu kiu kiri na kiriga unyitithitio thing’a na mwikuiruo uria wamuragire Joseph Irungu ahingiritwo rumande. Family ya Monica igitongorio ni ithe muthikabu Paul Ngarama niyugire niyoheire aria moragire mwari na magitiga mwiri wake utari mutwe bafu-ini.


text:
Kameme FmKameme Fm News
Ngavana Mutahi Kahiga kuuga ni ekwamura munini wake
Ngavana wa kaunti ya Nyeri,Mutahi Kahiga, ni ekwamura munini wake uria uri na ikiro ta cia mutiga-iri Wahome Gakuru . Uu ni thutha wa igoti ria ngathi ya iguru ria Supreme kuheana thiku 14 kuri mangavana aria matari na anini ao makorwo ma mamuura. Kahiga augite ni ekwaraniria na anyiti itemi o hamwe na ataari ake niguo kwamura uria wagiriire.
Amwe a aria marekuirwo kwamurwo ni uria urari murugamiriri wa atumia kaunti-ini ya Nyeri Priscilla Nyokabi, mwonjoria Githinji Kinyajui kana Cocorico, uria urari ngavana hau kabere ambassador Samuel Waamathai hamwe na angi.


text:
Meru FmMeru Fm Business
Mugambithania wa korti ya Limuru gwaatana ruutha rwa kurita Ng’ang’a damu ya kuthithia DNA
Mugambithania munene wa koti ya Limuru Timothy Ole Tanchu naatite rutere rwa nthitango ruutha rwa kurita damu ya muthinjiri wa Murungu James Ng’ang’a nikenda bamitumira kiri uchunkuni bwa DNA.Ole Tanchu augite rutere rwa nthitango rwabati igutumira inya inkai igita riria muthuganirua uu ekiirwe mpiine na gutigiira bakumurita damu iu ya kuthithia uchunkuni buu bwa DNA.Igitene oriu mugambithania uju noritie muingi jwa nthigruu jwithirwe jurina weteeri kiri mantu jegie itua ria koti iu regie igamba riu.Nawe muthinjiri uju wa Murungi niakanitue ikwaria ntento ciegie igamba riu riria rimurumiriite igita riria agutambia nkuma ya Murungu kiri athingati bawe.Jaja jakarikiite oriri wakili uria urarungamiriite Ng’ang’a igambeene riri Cliff Ombeta acieberetie naria augite akinyukitie ikinya riri niuntu Nganga atina ngwataniro injega nawe kiri igamba riu.


text:
Kameme FmKameme Fm News
Ambunge a kiama kia ODM gukirira aruna ao a kuuma Rift Valley
Ambunge a kiama kia ODM nimokiriire ambunge a Rift Valley thutha wao gukuruhania ritwa ria Raila Odinga mihang’o-ini iria irathie na mbere ya kuruturura andu kuuma mutitu-ini wa Mau. Ambunge aya matongoretio ni mumbunge wa Uriri Mark Nyamita marauga ambunge a Riftvalley matongoretio ni mutongoria wa masenator aria aingi Kipchumba Murkomen, ni kwiyethera mareyethera ngumo ya kiuteti makihuthira ritwa ria Raila Odinga.
Oho nimongereire kuga nimaranyita mbaru andu marutururwo kuuma mititu-ini niguo kugitira maria maturigiciirie.


text:
Kameme FmKameme Fm News
Ngavana Wangamati kumenereria maratathi maria maranyagio Bungoma ma kwenda aria matanyitaga mbaru NASA mathame
Ngavana wa Bungoma Wycliffe Wangamati niamenereirie maratathi maria makoretwo makinyagio kaunti-ini iyo makienda andu a kabira iria itanyitaga mung’ethaniro mbaru mwena ucio maathame.Akiaria na nyumba cia mohoro Wangamati augite mundu o wothe ena kihoto gia kuonjorithia kaunti-ini iyo matekuheo mikaana kana kwagagio.
Oho Wangamati nioritie borithi kuaga kuhuthira hinya makiria kuri arurungani a mwena ucio makiregana na gutabanio gwa ithurano cia muthenya wa ira,
Mwena-ini wake senator wa kaunti iyo Moses Wetangula niaugite matikuguagua kunyita mbaru mutongoria wa NASA Raila Odinga.


text:
Kameme FmKameme Fm NewsKameme News
CS Sicily Kariuki kuuga thirikari ni ikugacirithia birigiceni ya kuhurana na wendia wa ndawa itakinyaniirie ikiro
Minista wa ugima wa mwiri Sicily Kariuki augite thirikari ni ikugacirithia birigiceni ya kuhurana na nduka cia wendia wa ndawa iria itakinyaniirie ikiro, akiuga niciongererekete na gikiro kinene guku bururi-ini.
Kariuki augite ni kieha kuona endia a ndawa aria mabatii gukorwo magiteithia muingi makoretwo makimenderia ndawa itaramateithia na ingi igakorwo iri ugwati kuri ugima wao wa mwiri.
Kariuki augite no muhaka atongoria mbondi-ini ya endia a ndawa makorwo na wuigiririki wa gutigirira ndawa iria irendio bururi-ini ni ikinyaniirie ikiro akiuga wendia wa ndawa na njira cia ngungo niguo uracungiriria ministry ya ugima wa mwiri gukuruhanio na ciiko nyingi cia ngukumio.


text:
Kameme FmKameme Fm NewsKameme News
Raila Odinga kuuga kiama giake nikio kirendekithia kura ya mawoni
Mutongoria wa mung’ethaniro Raila Odinga augire no riendekithia enario ria bururi gutabania kura ya mawoni no indi akauga to muhaka gatiba itabanio mogaruruku.
Akiaria hindi ya kambi-ini cia githurano kia useneta mwena Migori, Raila ahinyiriirie ati riendekithia ria kura ya mawoni rikinyaniirio ni kiama kia ODM no indi ti murugamo wake ta mundu kiumbe. Raila arauga kiama giake ti gia kuhinyiriria akenya, indi ni gia kurumbuiya wendi wa muingi wa bururi.
Ihinda-ini oro riu Raila niarahurira ringi ndereti ya uramati wa gicigirira kia Migingo, akiuga kuri na bata wa thirikari ya Kenya na ya bururi wa Uganda kuiguthania iguru riigii gicigirira kiu.


text:
KAMAANJA WIRA-INI 1
Mũrata wakwa Mũthomi Mugĩ,
Turatigĩrĩire Kamaanja akionana na gĩtonga gĩa kũrĩa arokaga wĩra. Nimakĩaririe maũndũ marĩa matũmĩte atũmanĩrwo, na akĩhũndũka agithiĩ kũhe Mwangi ũhoro wa ũrĩa ona. Thiĩ na mbere na gũthoma na ũnjokerie ũhoro menye kana tũrĩ o hamwe.
Kamaanja nĩagĩcokirie makinya na thutha o nginya kũrĩa maikaraga na Mwangi wa Bethi. Atiigire era mũnene wa wĩra ũcio atĩ amũhe matukũ merĩ ambe ecirie wega ũhoro ũkoniĩ ndeto ĩyo ya wĩra ũcio aheagwo. Mũnene agĩkĩmũhe namba cia thimũ akĩmwĩra eciria no amũgambĩrie nĩgetha mabange wega ũrĩa ekwambĩrĩria wĩra. Nĩ akĩmũheyangire maũndũ maingĩ makoniĩ wĩra nĩgetha agĩtua cira akorũo ena wariĩ wa maũndũ. Akorire Mwangi etambũrũkĩtie gĩtĩ-inĩ agĩthoma kagathĩti ka mawĩra na agathikagĩrĩa nyĩmbo ciahũragũo cii ndii-inĩ.
‘Nĩkĩĩ mũndũ woma ta Karĩithi akiuma Rware? Ndiĩrĩga gũkuona wĩitĩte na athi waya kaĩ ũkũrokete ha?’
Kamaanja akĩmũrora na akĩrika kuohora tai na kũruta nguo icio ekĩrĩte cia ũrugarĩ. Akĩrora gĩkombe kĩarĩ hau kamethainĩ akĩũria Mwangi, ‘Nĩ ũgũtigĩtie gacai? Iria ndona itingĩheyanwo nĩ mũndũ wĩna heho nda.’
‘Wĩteithie ma Kĩrichũ me hau kĩbũyũ-inĩ. Kaĩ watũngana na nyoni ĩna mũkamo?’
Kamaanja akĩruta gĩkombe gĩa kaurũ kabati-inĩ yarĩ hakuhĩ na mũrango. Agĩkĩra cai kuma kĩbũyũ-inĩ, akĩũigĩrĩra kamethainĩ agĩikara thĩ mang’ethanĩrĩte na Mwangi. Mwangi agĩcũrũria magũrũ kuma gĩtĩ-inĩ, akĩigĩrĩra igokora maru-inĩ o anyitĩte kagathĩti karĩa athomaga akĩĩra Kamaanja, ‘Ndegete matũ ta mbawa.’
‘Niĩ ndona kanyoni wa ng’ethe, na ti Ng’ethe wa Munga. Maũndũ ma gũkũ rũraya nĩngũikara ingĩkamamenya.’
‘Ndũrĩ wiki, ona ene kuo matimoĩ gũtuĩke oki nĩo mekũmamenya wega. Rehe ũhoro tiga kũnjigĩra ta mbeca irĩ bengi.’
‘Narĩ korũo nĩ mbeca ciĩ bengi gũkĩra ũrĩa ndona.’
‘Wee mũndũ ũyũ ngwĩraga korũo ndeto nĩ irio no ũtũme mũndũ akue nĩ thuti.’
‘Niĩ ngũtaimĩte kĩbathi kĩrĩa kĩhĩtukaga haha thaa igĩrĩ. Na gĩtinacererwo. Ndathiĩ ndaigĩrwo bara ya komoni ndaingĩra namba twendi ndaigĩrwo kĩhingoinĩ kĩa wĩra-inĩ. No nĩnyambire kũhĩngĩcĩka hanini tondũ nĩũĩ niĩ ndirĩ ndathiĩ kũndũ kũu mũthenya. Ndagĩthiĩ ona harĩa menyerete na mũrango wa thutha, ndakora mũthigari, anjĩra mũthenya andũ mageraga mũrango wa na mbere.’ Mwangi akĩmenya ndeto iyo yahota kũraiha. Ningĩ nĩoĩ atĩ Kamaanja ti wa kũhĩkwo na ndeto aheanaga o kahora na kinyi. Agĩũkĩra akĩoya gĩkombe gĩake akĩrika gũkunũra kĩbũyũ eĩkĩrĩre cai. ‘Niĩ rĩrĩa ndũngirwo nĩ kĩbau ndona ta atarĩ kũu ngũthiaga. Ndacoka na thutha ndoka rĩngĩ o kahora ndona gũtirĩ mũrango ũngĩ. Ndagĩciria nogũkorũo kwĩ mawabici maingĩ. Ndaingĩra. Ndegweta rĩtwa na atĩ nĩ mũnene wa kũu ũndũmanĩire tuonane. Ndonanio nake na arika kũnjĩra ũrĩa akenetio nĩ wĩra wakwa. Akĩĩnjĩra nĩ ekwenda kũhe wĩra ũngĩ. Ĩĩ tamba ũnjĩre atĩrĩ, nĩ ũrĩ wathiĩ mocarĩ?’
‘Ĩĩni ũkĩũĩ kũrĩa mboco-inĩ mathiko no ngiya ngari ciare mũcabara kuma mocarĩ nginya mũciĩ. Na tũragĩtũũraga tũgĩraga andũ mocarĩ ya kanjũ kana ya Kĩnyata.’
‘Ndirauga gũthiĩ mocarĩ hau nja na kuoya ithandũkũ na guikia ngari-inĩ ũtoĩ nĩkĩ kĩho thĩiniĩ. Ndĩrauga gũthiĩ mocarĩ thĩiniĩ na kũhumba mwĩrĩ nguo na kũwĩkĩra ithandũkũ ũcoke ũnengere ene.’
‘Aca ũcio wĩra ndirĩ nda wĩciria ona ndiũĩ mũndũ ũũrutaga. No makĩrĩ kuo. Indĩ ũcio ũragĩũkĩra ha harĩ we na gĩtonga gĩaku?’
‘Gitonga kĩu kĩanjĩra nĩ gĩkũhe wĩra.’
‘Wa kũhataga wabici kana wa kũbanga mabuku?’
‘Aca, o wa gũthambagia, no nĩgũgĩthambagia acio makoragwo kuo.’
‘Tũtirĩ hamwe, kaĩ kũu arĩ gwa tũcũcũ?’
‘Aca, kũu nĩ mocarĩ.’
Mwangi akoretwo ahingũra kĩbũyũ na akanyita ngunĩko na guoko kwa ũmotho. Akĩrora Kamaanja athamĩtie kanua na akagega. Agĩkonorera Kamaanja maitho ta mbirigũi. Akĩoya cai agĩĩkĩra ngunĩko-inĩ, akĩoya gĩkombe agĩkunĩka kĩbũyũ nakĩo, o arorete Kamaanja. Aathiĩ gũkunda akĩona ũrĩa ahĩngĩcanĩtie ndeto agĩĩkĩra cai gĩkombe-inĩ na agĩkunĩka kĩbũyũ wega na ngunĩko yakĩo o arorete Kamaanja.
‘Ngai baba! Atĩrĩrĩ wa Ndamarĩ, ũrenda kũnjĩra atĩ wee ũtũire ũrutaga wĩra mocarĩ na ũgoka tũkarĩanĩra ngima haha na ndũrĩ wanjĩra?’............
.....Ruciu rungi nitukaraniria.


text:
Kameme FmKameme Fm News
Family ĩmwe kuuma Makuyu Maragua gũcakaya thutha wa gũtigwo matarĩ ciana
Ciana 3 cia famiri imwe kuuma ituura ria Gaichanjiru ward-ini ya Makuyu gicigo-ini kia umbunge kia Maragua ni ikuite kuumana na mutino wa mwaki uria wiriga kuhobaniria nyumba yao.
Mutino uyu urahanikire ithaa-ini ria thaa imwe cia hwai-ini riria nyina wao a thiite gutaha maai githima-ini tondu maai ma ruii maria manyuaga mena giko kuumana na mbura.
Ciana igiri umwe wa mieri 6 na miaka iri na nuthu makuire hau hau na ungi wa miaka 8 agitharwo ena nguraro njuru cia mahia no arahuruka akirigitwo thibitari-ini nene ya Kenyatta.
Gatharwo, kana kau gatariirie ati magwatirie tawa wa ngwatira nduma yaingira no ciana cikigwatia maratathi maria mamundirie indo ingi cia nyumba.
Aciari acio riu matigwo marari na mwana ona umwe, guku magikaya mateithio kuhurukia ciana icio na gwakirwo nyumba ingi o hamwe na kugurirwo indo cia nyumba tondu gutiri kindu mahotire guthara.


text:
Kameme FmKameme Fm News
Ngavana Lunyangapuo kuuria NCIC ike mituki guthuthuria aria mararutaga wira tabarira-ini cia uthii na mbere
Ngavana wa West Pokot John Lonyangapuo nioritie ruhonge rwa kuhurana na ungumania rwike mituki hari guthuthuria aria mararutaga wira tabarira-ini itiganite cia uthii wa nambere kaunti-ini iyo. Lonyangapuo augite miako miingi iria irathiaga na mbere niirikitie kuheywo mbeca ciothe no ndiriikite, no ona kuhana ouguo niirabatara guthuthurio naihenya ta uria kwahoteka. Oho Lonyangapuo niaugite matigwitikira kuhuthirwo uru gwa kigina kia muingi.
Nioritie aria mahetwo kandarathi icio meethe njira ciothe cia gutigirira tabarira icio niciarika, amu gutiri kigina ekwamba kugaira tabarira icio.


text:
Meru FmMeru fm news
Kamiti ya mbunge gwita munene wa rwang’i rwa nteto kambunine ya Mediamax narua
Kamiti ya mbunge iria ikaragia abunge narua nitite murungamiri munene wa rwang’i rwa nteto kambunine ya Mediamax nyuma ya nkathiti yayo People Daily kwandika rugono rwa njira cia nkunkuu iria abunge batumaira gucwaa mbeca.
Amwe na jau gutiramenyeka kethirwa murungamiri uu munene ageta gwitika kamiti iu naria erigiri kurita ntumiiri indiku yegie mantu jau mbere ya thaa ithano riria kamiti iu imwirite akenya mbere yayo.
Itagaria riu ria kamiti iu iria itongeretue ni Speaker Justin Muturi niritite na mbere kujukirua na njira mwanya mwanya ni ataramu ba mantu jegie watho


text:
Kameme FmKameme Fm News
Mumbunge Paul Koinange kũũria atongoria a NASA mekĩrĩrwo mĩkaana ya gũthiĩ mabũrũri ma nanja
Mumbunge wa Kiambaa Paul Koinange niroitie mabururi ma nanja mekire Raila Odinga na atongoria a NASA mikaana ya guthii mabururi mao,thutha wa kugeria guthoga ithurano guku bururi-ini.
Koinange auga wendi wa ateti acio,nikunyarira bururi macoke methare,matige muingi ugwati-ini.Niongereire kuria Raila ariganirwo kuoya Thika kugerera murango wa thutha.
Ningi Koinange nioritie ene irabu matigirire matinenderia andu njohi umuthi,nginya andu mekinyie githurano-ini muthenya wa ruciu


text:
Riri ndereti igii kura ya mawoni ithiite na mbere kuiyumiria, mendekithia matiganite nimathiite nambere kurutwo ni andu ngurani ica ikuhi ari murugamiriri wa gikundi kia ethari nguii guku bururi-ini niwe Peter H Teha.
Kuringana na Teha gutabanio gwa kura ya mawoni kahinda-ini gaka niundu ugukorwo ukihotomia maundu ma uthii wanambere guku bururi-ini kuona no hindi uteti urahuirerekeire na uguo atongoria magiriirwo ni kwamba kurongoreria mabataro ma Wanjiku.
Ngigi wa Kinyanjui ena uhoro ucio makiria.


text:
Kameme FmKameme Fm News
Ngavana Ann Waiguru kuhithukira thibitari imwe mwena wa Kirinyaga
Ngavana wa Kirinyaga Anne Waiguru niarahithukiire thibitari ya Kianyaga kuuria ararutire mukaana wa kubuta arigitani aria mena nduka ciao kiumbe cia kwendia ndawa. Uu ni thutha wa ngavana Waiguru gutetio ni muingi ukimwira ati gutiri ndawa thibitari-ini iyo hamwe na thibitari ingi, thengia wa thirikari yake kuuga ni igurite ndawa cia kuigana.
Undu ucio ningi uracungiriria ngavana gwathana chemist ciothe cia thibitari iria ihinguragwo nginya utuku, onacio ihinguragwo utuku niguo arwaru a utuku matikandikagirwo guthii kugura ndawa.Waiguru augite ni kieha kuona arigitani amwe makigeria gukigamia ndawa cia muingi undu uria augite mekuhitana naguo nginya uhuke.


text:
Kameme FmKameme Fm News
Aciari mwena wa Rift Valley kuurio mataare ciana ciao itemi-ini ria kuhurana na uhuthiri wa ndawa cia kurebia
Atongoria a kiama kia GEMA gitaru-ini kia Rift Valley matongoretio ni Paul Kinyanjui nimathingatite aciari kuhimbiria utaari wa maundu ma unduire kuri ciana ciao riri mari micii-ini itemi-ini ria gwithema uhuthiri muuru wa ndawa cia kurebia.
Akiaria na Kameme Eldoret Kinyanjui nioritie mbaara ya kuhurana na njohi itari njitikiriku kururumurwo ringi, makiuga njohi ici nicicokereirie kwa wuingi matura-ini maria agikuyu maikaraga miena ngurani bururi-ini.


text:
Mbunge ya senate nithiite nambere kumurikwo thutha wa riboti kuhithuka, ya uria senators marahuthirire mamirioni ma mbeca thiinii wa ciikaro iria maratabaniirie kaunti-ini ya Uasin Gishu kiumia kihituku.
No ona thengia ya utongoria wa mbunge ino gutetera kigina giki ciuria nyingi no ithiite nambere kuiyumiria ciegemaine na kana ciikaro ici iri na uguni o wothe kuri muingi na kana bururi no uhote kuhonokia mbeca ta uria gukoretwo gukiendekithio atongoria makihuthagira mbeca cia murihi wa igoti na njira ino.
Nungari wa Kamau ena uhoro makiria.


text:
Kameme FmKameme Fm News
Ngavana Waititu kũhithũria nĩ egũtwara Ngilu igoti-inĩ
Ngavana wa kaunti ya Kiambu,Ferdinand Waititu,ni ahithuritie ati ni egutwara murunawe wa kauti ya Kitui Charity Ngilu igoti-ini,kurumiriira miario ya ucogeri iria atuhukire na gucungiriria ngari ya mwonjoria umwe wa makara kuuma kaunti-ini ya Kiambu kumundio mwaki.
Akiaria mathiko-ini ma nyina wa MCA wa wardi ya Karuri mwena wa Banana,Waititu augite thirikari ya kaunti ni ikuguriira mwonjoria uyu rori ingi no akauga no muhaka kihooto kirumiriirwo.
Miario yake ni inyititwo mbaru ni MCA a kiambu.


text:
Kameme FmKameme Fm News
Gikundi gia gutetera aria mari mawathe kuhithukira mucii umwe na guthara mwana wa miaka 9 utuire ahingiirwo nyumba ni cuwe
Ni kurari na gicanjama ituura-ini ria Ngata Naikuru thutha wa gikundi gia gutetera aria mari na mawathe kuhithukira mucii umwe na guthara mwana wa kairitu ka miaka 9 na karia gatuire kahingiritwo nyumba ni cuwe.
Mwana ucio uria wina wathe wa kuona na oho ena wathe wa maguru, atuire ahingiritwo nyumba na ndathiaga thukuru na ndamukagira urigiti uria ubatairie.
Ndugamano iratumukire thutha wa cuwe kuhamurithia gikundi kiu kuuma mucii gwake akiuga ati maingirire matamuhoete rutha.
muikariri giti wa gikundi giki kia APDK Fred Owako, niaugire ati nimegutwara mwana ucio cukuru wa aria makoragwo na mawathe niguo amukire urigiti na oho ahote kwamukira githomo.


text:
Kameme FmKameme Fm News
William Ruto kwagira kiene ndereti ya watho iria irendekithia kugarurwo kwa gatiba
Munini wa mutongoria wa bururi William Ruto niagiire kiene ndereti ya watho iria irendekithia kugarurwo kwa gatiba, na kuumbwo kwa giturwa kia prime minister na anini aake eri.
Akiaria mwena wa Silibwet, Bomet, Ruto niaugire riri ni ihinda ria kuhingia ciiranira iria thirikari yeeriire muingi, noti kuhuura uteti na guthiururuka bururi-ini na uteti utari na njira.
Mubunge wa Tiati William Kamket niwe wendekithitie kugarurwo kwa gatiba, na kuumbwo kwa iturwa cia prime minister na president utari na maahinya.
Riitana ta riu ria Ruto notario ritamburukirio ni mutongoria wa bururi Uhuru Kenyatta, akiaria mwena wa Taita Taveta kuria oririe atongoria metikire kurutira muingi wira, na matige uteti wa maigirira.


text:
Kameme FmKameme Fm News
University ya Mt.Kenya kuruguria ruhonge rwa gutangikira ciana iria iraciarwo thibitari-ini ya Bungoma
Itemi-ini ria kunyihanyihia namba ya ikuu iria cionekanaga riria ciana iraciarwo, university ya Mount Kenya ni iruguritie ruhonge rwa gutangikira ciana riria iraciarwo thibitari-ini kaunti-ini ya Bungoma. Tabarira iyo iria irakurikana ta Collaborative New Support Project, irugamiriirwo ni MKU na UKaid muoroto-ini wa gutigiriira mioyo miingi ya ciana niyathaitirwo.
Dr. Jesse Gitaka umwe wa arugamiriri a tabarira iyo augite mamurikite Sub County ciothe 8 iria ciri thiinii wa kaunt iyo. Mwenaini wake prof Francis Muregi uria urugamiriire maundu ma uthuthuria university-ini ya Mount Kenya, augite uguo niguo mauniversity magiriire kunyitanagira na muingi kuhuthia mathiina mao. First lady wa kaunti ya Bungoma caroline Wangamati aragathiriria MKU ni makinya macio akiuga korwo honge ingi ciagia na wirutiri ta ucio bururi nowambarare makiria.


text:
Kameme FmKameme Fm News
Mbeu njithi kuuma Nairobi na NYS gutongoria hari mubango wa kunina giko mucii-ini wa Nairobi
Mbeu njithi kuuma Nairobi na NYS gutongoria hari mubango wa kunina giko mucii-ini wa Nairobi
Mbeu njithi kuuma icigo cia wadi cia guku mucii wa Nairobi, mari ngwataniro-ini na mbeu njithi kuuma ruhonge-ini rwa NYS, nio megutongoria mubango wa kunina giko mucii-ini uyu.
Uu ni thutha wa aria marehetwo kandarathi iyo gutunywo wira gukirikana nimaremetwo gukinyaniria ikiro. Uhoro uyu waniriirwo ni kamiti ya kwarahura riri wa Nairobi, iria iraniire gutangikira thiina ucio.
Oho ningi kamiti iyo niihithuritie ati kaunti ya Nairobi ikuhuthira makiria ma kimanjika gia ciringi birioni 4.1 hari gucokereria mabarabara maria mathukangite.
Kamiti iyo iria ngavana Mike Sonko ni mumemba yaruguririo mweri muthiru, riri nake minista wa migunda Farida Karoney augite taitũ makiria ma 50,000 ni ikuheanwo.
Mwena-ini wake minista wa mabarabara James Macharia augite bathi makiria ma 30 niigukinya guku bururi-ini ica ikuhi, itemi-ini ria kunina muhatikano wa ngari mucii-ini wa Nairobi. Minista wa ugendi Najib Balala nake akauga maundu maria atanyite kuhingia nimekuhinga hatari gucererwo.


text:
Mwonjoria Francis Mburu uria urakuruhanio na ndugamano ya mugunda wa Ruaraka ni aikirio ngono ni maabithaa a uthuthuria kumana na githagathago kiria kigumiire mugunda ucio.
Ihinda-ini o riu Mburu kuhitukira wakiri wake niathiite igoti-ini kuria arenda kamiti ya kuhurana na ungumania EACC irugamio kumuhunga mahuri o undu umwe na kumunyamaria iguru rigii mugunda ucio
Kunyituo kwa Mburu gukite mathaa manini thutha wa muikariri giti wa kamiti ya migunda Mohammed Swazuri kuhinyiriria ati mugunda uyu ni wa mundu kiumbe mugaru na uria kurerikana mugunda uyu ni wa thirikari.


text:
Kameme FmKameme Fm News
Murugamiriri munene wa thibitari ya Kenyatta niatumwo rutha rwa kiahinya
Murugamiriri munene wa thibitari ya Kenyatta Lily Koros na murugamiriri wa mihang’o ya kiurigitani, nimatumwo rutha rwa kiahinya kurumirira uhoro wa kumakania wa guthinjwo kimahitia kwa murwaru utarabatie guthinjwo mutwe. Minister wa ugima wa mwiri Sicily Kariuki niwe wanirira itacukia riri thutha wa gutongoria mucemanio wa hi na hi na bondi ya thibitari iyo.
Ihinda-ini oriu minister niahoete thinjo kuri murwaru ucio oro undu umwe na uria urabatie guthinjwo akiuga thirikari ni ikurugamirira marihi mao ma thibitari.


text:
Kameme FmKameme Fm News
Gikundi kia Uhuruto kuhinyiriria akenya mahimbirie thayu amu niguo urari wendi wa Nkaissery
Atongoria na anyiti itemi othe nimoritio gutigirira githurano kinene giukite gigakorwo kiri na thayu amu niguo urari wendi wa uria urari minister wa ugitiri mutigairi Joseph Nkaiserry.
Ritana riri rirutitwo ni atongoria thi-ini gikundi gia kambi-ini kia Uhuruto Express riria maratwarite kambi-ini ciao mwena matuura-ini ma Sagana na Kibingoti kaunti-ini ya Kirinyaga.
Matongoretio ni mumbunge wa Maragua Kamande wa Mbuku atongoria acio maugite Nkaiserry ni arerutiire gutigirira gutigakorwo na uhaguku wa ugitiri hindi ya githurano kinene.
Ihinda-ini oriu atongoria angi gikundi-ini kiu ari hamwe na mumbunge wa Gichugu Njogu Barua na murunawe wa Ruiru Esther Gathogo maroria aikia kura gukeyumiria na njira nene gutigirira President Uhuru Kenyatta akaiyukia uhotani na njira nene.


text:
Mutongoria wa aria aingi mbunge-ini Aden Duale niendekithitie uthurimi wa miikarire ya atongoria ta uria president athanite gutabanio kuuma riria Kenya yaheirwo wiyathi niguo gukurana uria andu megwatiire utonga wao.
Miario ino ya Duale yukite o riri urugari uthiite nambere kwambatira kiama-ini kia Jubilee kurumirira kunyitithio thing’a kwa mbara ya ungumania gwothe bururi-ini, guku amwe a atongoria kiama-ini giki makioneka kuingiria heho na kuuga kwina atongoria mamurikitwo mbaara-ini ino niguo kumathukiria mieke yao ya utongoria matuku-ini mokite.
Mwandiki witu Mwaura wa Gunya niwe utuhariirie ici.


text:
Kameme FmKameme Fm News
Ngavana wa Migori Okoth Obado gucokio rumande nginyagia muthi wa Kana
Ngavana wa Migori Okoth Obado eguikaranga rumande nginyagia muthenya wa aramithi kiumia-ini giki riria igoti rigatua itua kana niakarekererio na bodi.
Obado uria urathitangiruo na ihitia ria kuraga murutuo wa university ya Rongo Sharon Otieno ahota guthitanguo na ihitia ringi ria kuuraga mwana wa Sharon wa mieri 7 uria waari nda.
Mucirithania Jesse Lesit niaugire maciira macio meeri mahota gukanyitithanio muthenya ucio wa aramithi.
Mawakiri a mwena wa thitango mekwendaga Obado aimuo bodi makiuga kurekererio gwake kwaiya gututhura ngahiha hamwe na kuingirira aira.
Ona kuhana o uguo, mawakiri a Obado nimareganire na ihoya ria mwena wa thitango makiuga ni kihoto giake kurekererio na bodi na ati kuuma riria aikirio ngono gutiri kuratuthuka waari mwari na ndangikorwo ari ugwati.


text:
Kameme FmKameme Fm News
Aikia a kura mwena wa Limuru kuongerereka na makiria ma andu 700 gukiringithanio na githurano kihituku
Muingi wa Limuru ni ugathiriro na gikiro kinene kuona githurano-ini gia gucokerwo, andu aria mathurite president Uhuru Kenyatta mweri-ini wa Kana nimareyongereire na makiria ma andu 700.
Agitugiria muingi uyu wa Limuru, mumbunge Peter Mwathi augite riu hatiri undu o tiga kumatungatira ni undu wa kuonania wendo muingi kuri bururi. Gukiri uguo Mwathi akauga nierutiire na ndakamaconorithia wira-ini wake.Ihinda-ini oro riu Mwathi agakumithia mutongoria wa NASA akiuga ndari na wendi mwega hari bururi.


text:
Kameme FmKameme Fm News
Ethari mutino-ini wa ndemu ya Solai kwambiriria gwetha utuuro mweru
Ethari mutino-ini wa ndemu ya Solai kwambiriria gwetha utuuro mweru
Ethari mutino wa gutuika kwa ndemu ya Solai aria marahuriite kambi thukuru-ini wa imwana wa Solai mambiriirie gwetha utuuro mweru thutha wa micii yao guthererio ni kiguo kurumirira mutino wa ndemu ya Patel.
Makiria ma famiri 300 iria ciahutirio ni mutino ucio niciamukirite uteithio wa mbeca niguo kwambiriria uturo mweru. Akombori maraheagwo ciringi 30,000, ene nyumba cia mbau, mabati na ndoro makaheo ciringi 50,000 riri nao ene nyumba cia mahiga maraheagwo ciringi 100,00.
Makiria ma ndu 47 nimakuiriire mutino-ini ucio ciumia igiri hetuku.


text:
Wagagu munene no uthiete na mbere gwithugunda muhaka-ini wa Kenya na Tanzania kurumirira ngwataniro ya mabururi maya meeri gukorwo ithararite thutha wa thirikari ya Tanzania kendia mahiu ma arithia a Kenya thutha wa kunyitikana bururi-ini ucio kuuma kaunti ya Kajiado na gucinwo gwa njui cia nguku iria ciatwaritwo bururi-ini ucio thuguri-ini.
Onathengia ya ministry ya maundu ma nanja wa bururi gukorwo merite aria mahiu mao manyitirwo nimekurihwo wagagu no munene gukirikana giiki nogikorwo kiri kiambiriria kia ngucanio nene gatagati-ini ka maburururi maya meeri.
Uhoro makiria na Wanjiru wa Njuguna


text:
Kameme FmKameme Fm News
Abithaa munene wa kiama kia manathi gutetera aruna ao aria mari ho murwaru agithinjwo kimahitia Kenyatta
Abithaa munene wa kiama kia manathi nieyumiritie gutetera aruna ao nio manathi aria marari ho murwaru uria wathinjirwo kimahitia agitwarwo thieta, thiinii wa thibitari ya Kenyatta akiuga ati nathi acio nimatangakagira namba nene ya aruaru gukira uhoti wao.
Oho niongereire ati nathi acio matige gukuithio murigo utari wao niamu ona marigitari acio aingi nimabatie kurumirira mitaratara irie yendikithitio niguo gutigirira wira miwarutika na wuigiririki.


text:
Riri kambuni ya Kenya Airways ikirie kwambiriria thabari cia imwe kwa imwe nginyagia bururi-ini wa America, akenya no mathiite nambere monanitie wendi munene hari gutuma thabari ici nginya mucii wa New York, na kuria riu gatagati ga gicunji kia 20-25 hari igana marikitie kugata tigiti.
Uhoro uyu uheanitwo ni murugamiriri munene wa kambuni-ini ino Sebastian Mikosz uria oho ugite kambuni ino ikirie kwambika kambe-ini ya kumenyithania ciigii thabari ici kuri muingi uria uikaraga bururi-ini wa America.
Mbataru wa Mwangi niaraniirie na murugamiriri munene kambuni-ini ino na agatuhariria riboti ino.


text:
Kameme FmKameme Fm News
Seneta Wetangula kuuga urumwe wake na CS Wamalwa ni wa gutigirira mundu umwe wa kuuma Western niwe ukaiyukia giturwa gia upresident
Seneta Wetangula kuuga urumwe wake na CS Wamalwa ni wa gutigirira mundu umwe wa kuuma Western niwe ukaiyukia giturwa gia upresident
Seneta wa kaunti ya Bungoma Moses Wetangula niakinyiriirie kuuga urumwe wake na minista wa utamburukia wa mahinya Eugene Wamalwa, ni wa gutigirira mundu umwe wa kuuma mwena wa Western niwe ukaiyukia giturwa gia upresident mwaka-ini wa 2022.
Akiaria ari kanitha-ini wa gatoreki mwena wa Endebess, kaunti-ini ya Trans Nzoia, Wetangula augite andu a gitaru kiu mangigia na urumwe no mahote kuiyukia thirikari.
Ihinda-ini oriu uria urari mumbunge wa Funyula Dr Paul Otuoma niarutite mukaana wa gutiga kurutithania wira na ngavana wa kaunti ya Busia Sospeter Ojaamong, akiuga ngavana ucio niakoretwo akinyamaria aruti amwe a wira na mithingi ya unduriri.


text:
Kameme FmKameme Fm News
Geoffrey Kamworor kuhotana ihenya-ini ria ng’ongo ndaya ria New York marathon
Mukenya Geoffrey Kamworor niwe muhotani wa ihenya ria ng’ongo ndaya ria New York Marathon ikereka-ini ria mwaka uyu akiandikithia mathaa meri dagika ikumi na sekondi mirongo ina na inyanya mwena wa arume, aumitwo thutha ni mukenya ungi Julius Kipsang.
Mwena wa airitu Shalane Flanagan kuuma bururi-ini wa America niwe uraiyukirie uhotani riri nake Mary Keitany uria ni mukenya ararikirie ihenya riu ari wa keri.


text:
Athondeki a indo kuuma guku bururi-ini nimacakaite hathara nene iria makoretwo makigomana nayo, kurumiriria gutharara gwa thoko cia bururi turigainie wa Uganda na Tanzania, thutha wa mabururi macio meeri kugathikira indo cia cukari kuuma Kenya igoti ria gicunji kia 25%.
Mabururi maya maugite onjoria kuuma bururi-ini nimakungirie waara na kurehe cukari uria uhuthagirwo ni iganda, riria bururi wehereirio igoti ria kuingiria cukari kuuma nja ya bururi na gicunji gia 10% bajeti-ini ya mwaka muthiru.
Uhoro makiria tuwamukire thiinii wa mutukanio wa riboti ici.


text:
Kameme FmKameme Fm NewsKameme News
Aikari a Meru kururungana makimenereria gikuu kia Maribel Kapolon
Mihango ya wira ni irugamire taunini ya Meru umuthi, thutha wa ikundi itari cia githirikari, aikari hamwe na atongoria gutabania mururungano makimenereria gikuu kia kairitu ka miaka 9 karia ni Maribel Kapolon.
Aikari marenda aria maratabanirie njuragano iyo ya unyamu maikio ngono na borithi meke mituki uthuthuriaini wao.
Kairitu kau karia ni murutwo wa thukuru wa muthingi wa Consolata kuu Meru ni mwari wa mucirithania Carol Kimei na karambite kunyitwo migwate mbere ya kuuragwo.


text:
Kameme FmKameme Fm News
Barothi wa Uganda bururi-ini Phibby Awere kuuga he bata muingi wa Kenya na Uganda guthomithio iguru rigii kuhingurwo kwa mihaka
Barothi wa Uganda guku bururi-ini Phibby Awere ni augite he bata wa muingi wa mabururi ma Kenya na Uganda, guthomithio iguru rigii kuhingurwo kwa mihaka ya mabururi macio, mworoto-ini wa kugacirithia biacara.
Akiaria mwena-ini wa Eldoret kuuria atanyitwo kuhingura monanio ma wonjoria gatagati ka ahuri biacara a mabururi macio, Awere augite mihang’o ya kung’ethanira na biacara cia indo itakinyanire, gatagati ka mabururi maya meeri ni yambiriirie.


text:
Kameme FmKameme Fm News
Riendekithia ria Martha Karua ria kuhuthira mbica cia video ta wuira ciira-ini uria ahandite igoti-ini guteyanirio ni igoti
Riendekithia ria Martha Karua ria kuhuthira mbica cia video ta wuira ciira-ini uria ahandite igoti-ini guteyanirio ni igoti
Mutongoria wa kiama kia Narc Kenya Martha Karua niagiite na igutha thutha wa riendekithia riake ria kuhuthira mbica cia video ta wuira ciira-ini uria ahandite igoti-ini ria Kerugoya agitetia guthurwo kwa Ann Waiguru ta ngavana guteyanirio bni igoti.
Agithoma itua riu mucirithania Lucy Gitari, augite igoti ritingihota gutariria kana mbica icio na iria ciahuritwo na thimu ni ithogetwo.
Wuira ucio uratemanitio ni muira wa Karua, Kefa Sagana na uria wahurire mbica icio akiuga nicionanagia uria githurano kia mwaka muhituku giathogirwo.
Mucirithania Gitari augite Kefa ndarumiriire mitaratara ya watho iria igathikitwo niguo kuhuthira uira ta ucio.


text:
Kameme FmKameme Fm News
Ngwatanĩro ya kĩwonjoria KNCCI gũkũmithia mũrũgamo wa NASA
Ngwataniro ya wonjoria bururi-ini niyo Kenya National Chamber of Commerce and Industry, ni imenereirie na njira nene ritana ria ngwataniro ya NASA kuria arumiriri ao magomere utungata na uhuthiri wa indo cia kambuni imwe guku bururi-ini.
Ngwataniro iyo ya kiwonjoria yuritie mutongoria wa NASA Raila Odinga etheme ciiko cia guthingithia muthingi wa wonjoria uria maugite ungicungiriria kuura kwa mawira na kuhotoma kwa utonga wa bururi.
Nao arumiriri a NASA kuuma mwena wa Machakos nimamenereirie itacukia riu ria kuurio magomere indo imwe makiuga ni ria gute mwerekera wa kiuteti.


text:
Kameme FmKameme Fm News
Mawakiri a President Uhuru kuneyana macokio mao megii maciira maria mari mbere ya igoti ria Supreme
Mawakiri a mutongoria wa bururi Uhuru Kenyatta nimaneyana macokio mao megii maciira maria mari mbere ya igoti ria Supreme. Mawakiri acio aria mekuumagaritio ni mwandiki munene wa kiama kia Jubilee Raphael Tuju maugite gitumi kinene gia kuneyana macokio macio ni kuonia igoti uria ngwataniro ya NASA yahuthirire njira cia nguui kuuma akenya amwe kihoto gia guikia kura.
Oho Tuju niaugite mena mwihoko ati igoti ria supreme ritiguteyaniria ringi uhotani wa mutongoria wa bururi amu Jubilee niyo yahotanite githurano-ini gia tariki inyanya mweri wa kanana, na ningi noyo irahotanire githurano-ini kia njoko mweri muhetuku.


text:
Kameme FmKameme Fm News
NTSA kwiranira wuigiririki barabara-ini ihinda-ini riri ria mambura ma thigukuu
O riri turaingira mambura ma thigukuu ya kirithimathi na kuhinga mwaka, ruhonge rwa umenyereri barabara-ini NTSA nirwiraniire kugaciria mihang’o ya gutigirira matereba nimathingata wuigiririki mari barabara-ini.
Murugamiriri munene wa NTSA ruhonge rwa South Rift Isaac Silale nioritie atwarithia a ngari kwihuga thimindi ngiruku, akiuga utwarithia ngari na thimindi nene niguo kihumo kiria kinene gia ikuu cia mitino barabara-ini.
Oho matereba magathingatwo kurumirira imenyithia ngurani cia barabara, oro undu umwe na gwithema gutwara barabara ikorogoco cia ngari itakinyaniirie ikiro cia gukorwo barabara.


text:
Ritwa Mombatha rikugwetwo, kiria giukaga meciria-ini ma aingi ni ikeno na miago iria ikoragwo kuo andu makiuma ngongo ciothe cia thii gucera gucama cama wa maai ma cumbi, riua na ruhuhu rwa gicuaini.
No uhoro wama na wa kieha niate, ona thengia ya amwe ao kuuma mairo nyingi kumatha ikeno, icokaga gucenjia na gutuika maithori, amu namba nene ya aria maingiraga iria marekora giterenge-ine gia kuonanira ki mwiri kuo na imwana iria itindaga bururu kuo igietha wa guikenia nake kiuria kinene ari hihi ni mitego iriku ino ihuthagirwo mundu ageka giko ta giki na mundu atoi ona kana atakonana nake ringi.


text:
Kambuni ya umemerekia wa maumirira ma githurano kuuma France OT Morpho yugite niihariirie wega guthii githurano-ini gia kana gokite makiria thutha wa uthuthuria uria utabanitio mitambo-ini yao kuonania mitambo yao niirikitie kugitirwo wega kumana na guthogwo ta uria kwerikanire githurano-ini kia mweri wa kanana.
Undu uyu ukite oriri mehaririria ma githurano manyitite thing’a kaunti-ini itiganite oriri nayo thirikari yaniriire rucio ta thiguku niguo kuhe muingi mweke wa kuoha thabari guthii guikia kura icigo-ini itiganite cia bururi.
Mwaura wa Gunya niarumaniriire na undu uyu na agatuhariria riboti ino.


text:
Kameme FmKameme Fm News
Wilson Sossion guukirirwo ni KUPPET thutha wa kuuga arutani maranyita Raila Odinga Mbaru
Kiama gia gutetera arutani a thukuru cia secondary na colleges Kuppet kuma kaunti-ini ya Murang’a, niagiire kiene uge wa mwandiki munene wa kiama kia arutani kia Knut Wilson Sossion wa kuuga arutani maranyita mbaru guthurwo kwa Raila odinga ta mutongoria wa buriri.
Matongoretio ni mwandiki wao munene kaunti-ini iyo ya Murang’a Phillip Kimani, matitirithitie ati murugamo wa Sossion ni wa kwiguna o kiumbe.
Oho ningi Kimani niatariirie ati arutani guothe bururini nimarumbitio wega ni thirikari na uguo maranyita mbaru guthurwo ringi gwa President Uhuru Kenyatta.


text:
Kameme FmKameme Fm News
Kieha na maithori Mombasa thutha wa kamwana kamwe kugwa na kurangwo ni mbathi ya thukuru
Kieha na maithori ni irokire kugumira arutwo, arutani ohamwe na aciari a thukuru wa St Augustine’s Preparatory School mwena wa Mombasa, thutha wa mutino wa barabara kuria kamwana kamwe gakuire thutha wa kugua kuma mbathi-ini ya thukuru. Kurerikana kamwana kau kahobokire kuhitukira irima riuma mbathi-ini iyo riria riumanire na ibati gutaruka niundu wa kuriika ni gutu. Uhoro wa kieha ni ati riria kamwana kau kahobokire kaguire rami-ini na karangiririo ni mbathi oiyo na maguru ma thutha. Cuwe wa kamwana kau ni acakaite akiuga mutino ucio ni wa kieha kuri nyumba yao


text:
Kameme FmKameme Fm News
IEBC kwamũkĩra form 34A 27,134 cia maumĩrĩra ma ceceni ngũrani cia wũikia wa kura
Kamiti ya ithurano na mihaka IEBC niyamukirite form 34A 27,134 cia maumirira ma ceceni ngurani cia wuikia wa kura ona gutuika megweterera kureherwo form icio na moko niguo mahote gwikira mukonde maumirira macio.
Muikariri giti wa IEBC Wafula Chebukati niaugite gugikinyiria thaa cia kuhinga ceceni cia wuikia wa kura gicunji kia 48 hari igana kia aikia a kura bururi-ini maiya gukorwo nio meguikitie kura. Makiria ma ceceni 4000 cia wuikia wa kura nicio itanahingurwo kuringana na IEBC.
No ona kuri o uguo Chebukati aratariria ati icigo cia Luo Nyanza iria ciirigiriirwo kuheywo mweke ungi muthi wa Jumamothi, citigwetererwo kaimana wona mihang’o iyo yaremania ringi. Kaunti cia Siaya, Githumo, Migori na Homabay nicio itanatabania githurano kiu.


text:
KIKUYU
Kuri mweri mirongi iri mwaka wa ngiri igiri na ikumi na ithatu (22 October 1213. Kambuni ya mawakiri ya Tandem Law nithurirwo gutongongoria mawakiri maria mangi mothe maraciririra andu a mau mau thiini waa ciira wao na thirikari ya Mungeretha (UK). Uiguaniro uyu niguo witagwo na githungu Group Litigatioon Order (GLO).
Uiguaniro uyu ukonii maundu maria monekire guku Kenya gatagati ka mweri wa ikumi 1952 na mweri was ikumi na keeri 1963. Na ritwa ringi witagwo Kenya emergency Group Litigation. Uu nitakuga atia aria othe maraciririra andu a mau mau ni maiguanire guciira mari hamwe matongoretion ni Tandem Law.
Mawakiri a Tandem Law mena macira makiri maingi makonii andu a mau mau. Mungu wothe ungienda kwinyitithania na cira uyu niagirirwo ni kwiyandikithia thuutha wa uiria fomu ino i haha mwenaiini wa urio. Muicho wa kwiyandikithia ni mweri mirongo
itatu mweri wa kana, thaa ikumi cia mungeretha mwaka uyu twerekeire wa 2014. Gutiri mundu ugetikirio kwiyandithia thuutha uyu hatari watho wa igoti.
Kuria ungituona ungitubatara
Ungikorwo wi na nganja kana niwiyandithitie, no warie na wabichi ya mawakiri maitu aria mari Kenya
Mawakiri aria mathuritwo ni Cecil Miller Advocates na nio mararugamirira Tandem Law thiini wa ciira uyu.
Cecil Miller ni mawakiri mari igweta Kenya thiini wa macira ta maya nayo Tandem Law ni kambuni ya mawakiri kuria ngeretha (UK)
Ungienda kwaria na Cecil Miller Makoragwo:
Cecil Miller
Miller & Company Advocates
Standard Street
Bruce House
13th Floor
P.O. Box 45707 – 00100
Nairobi
Tel: +254 20 2248461, 2248467, 2228081
Mob: +254 727 531005, 736 248424
Fax: +254 20 2249754
Email: miller@milleradvocates.com


text:
Kameme FmKameme Fm News
Munene wa watho Githu Muigai kuuga mundu angihitithia mugaru na watho agiriire guitwo
Munene wa watho bururi-ini Prof. Githu Muigai niamenereirie aria makoretwo makiregana na watho wa gutuira guita mundu uria unginyitikana na mahitia ma kwihitithio mugaru na watho, na itanya ria kugarura thirikari.
Akiaria hindi ya kuruguria mutaratara uria urongoreirie kumenyithia akenya ihooto ciao cia kiwatho, Prof. Muigai niaugire kuringana na watho kwihitithio kwa mundu ta mutongoria wa bururi kubatie guthingata mutaratara uria wathiriirwo gatiba-ini.
Ihinda-ini o riu niamenereirie mawakiri aria makoretwo makihitithia akenya kiwatho hamwe na akenya aria makoretwo magiitua ataaramu a kiuteti nyumba-ini cia mohoro.
Aritie uu riri mutongoria wa NASA Raila Odinga arurumukitie ndereti ya kuUga ni ekwihitithio.


text:
Kameme FmKameme Fm News
Mutungatiri Jeremiah Waweru kuuria ateti matiie president Uhuru Kenyatta
Igoti ni ritanyitwo gugatua itua ria ucabithia wa maratathi wa uikia wa kura hari giturwa kia presdent,igoti ria gucokia cira riko niriuritio ritue cira kuringana na gatiba ya bururi,iria yugite githurano kiagiriire gugatabanio mweri inyanya mweri uguka wa kanana.
Akairia mahoya-ini ma kesha mwena wa Kariobangi utuku wa ira,mutungatiri wa kanitha ciothe cia Church of the Lord Jeremiah Waweru,niaugite gucerithirio gwa githurano kwaya kurehe nguui na wagagu bururi-ini.Ningi waweru nioritie ateti matie president Uhuru Kenyatta,akiuga niuru kunyarara muthamaki.


text:
Meru FmMeru fm news
Mwiri jwa kaiji ka mianka 11 kwonekana wikiritwe nkuniene na jwatewa muundene jwa marigu nteere cia Machakos
Mwiri jwa kaiji kamwe ka mianka 11 niwonekanite wikiritwe nkuniene na watewa muundene jwa marigu ntuku imwe aki nyuma yaawe kuura etite cukuru.
Bakiaria na ajukia ba nteto, aciari ba Nimrod Mutua baugite igita riao ria mwiso kwona mwana wao ni ntuku ya Jumamosi riria aumagarukire nja yao etite cukuru na atacoka.
Mwiri juu jwa Nimrod jwethirwe ni borisi ba gituo kia Tala na gwikua kiri nyomba ya miiri ya Kangundo.
Amwe na bubu, mutetheria wa chibu wa nteere iu Phyllis Musyoki augite borisi tayari nibekirite mpiine muthuganirua umwe uria ukuringithania na gikuo kiu kia Mutua.


text:
Kameme FmKameme Fm News
Kaunti ya Laikipia kumurikwo ni ruhonge rwa kuhurana na ungumania EACC
Ruhonge rwa kuhurana na ungumania guku bururi-ini nirurathuthuria uhuthiri wa makiria ma ciringi million 400 kaunti-ini ya Laikipia iria ihuthikite tabarira-ini itiganite kuma mwaka-ini wa 2014 nginya gia riu.
Akiaria na andiki a mohoro ari mwena wa Nanyuki, muikariri giti wa ruhonge ruru gitaru-ini gia gatagati Charles Rusungu, augite uthuthuria uyu ukonii uheyani wa mawira hamwe na kwambatiria thogora wa tabarira itiganite.
Hamwe na tabarira iria irathuthurio ni ndaraca ya Ilmotiok iria yahuthirie million 128 no yabangiirwo kigina kia million 35, waki wa cioro cia ECDE uria thogora wacio wambatirio nginya ngiri 800, kigina kiria kihuthikite mubango wa thirikari wa kuheana NHIF, thuguri ya uguri wa indo cia gwaka ngiri cia kuhingira nyamu cia githaka hamwe na tabarira ingi.


text:
Thirikari ni itangathite ni ikurekereria indo cia onjoria airia cianyitirwo ciumia nini hituku birigiceni-ini ya kurua na indo cia ngungo iria iriga guikwo mucii munene wa Nairobi wona uthurimi wa wagiriru wacio wa ikiro warikirira.
Oho thirikari ni itangathite ati uthurimi wa indo n iacio ndugucoka kurorerwo matuka-ini ma onjoria amu rio ruhonge rwa kugereka kabiru wagiriru wa indo iria iraingira bururi-ini niruo KEBS, rwagiriirwo kuruta wira uyu icukiro-ini na cingiriro-ini ciothe cia mirigo imwerekera-ini wa kuhukia indo cia ngungo bururi-ini.


text:
Kameme FmKameme Fm News
Mbeu njithi kuurio meyumiragie guthurimwo ugima wa mwiri
Mbeu njithi nimoritio kwiyumiragia guthurimwo ugima wao wa mwiri riria magia na mweke. Kuringana na munini wa vice Chancellor wa university wa Karatina Prof. Peninah Abudho, mbeu njithi matuura-ini meyonaga mari na ugima mwega wa mwiri na kwa uguo makaga bata wa kwara laini guthurimwo ugima wa mwiri hindi ya medical camps.
Abudho aikitie mugambo uyu hindi ya utungata wa urigitani utari marihi uria uraheanagwo ni university ya Karatina unyitaniri-ini na thibitari wa Karen.
Mwena-ini Wake Dr.Stanley Wahome niaugite mbeu njithi aingi metagirira marware nigetha mathii kurigitwo akiuga mundu niagiriire guthiaga gucekwo mahinda kwa mahinda.


text:
Kameme FmKameme Fm News
Ateti kuuma Mombasa guukirirwo ni kwaga gwikinyia mambura-ini na Jamhuri
Atongoria a kiuteti kuuma kaunti ya Mombasa nimookirirwo na njira nene ni undu wa kwaga gwikinyia mambura-ini na gukunguira muthi wa Jamhuri.
Muteti wa tene Suleiman Shakombo mari na County Commissioner wa Mombasa Evans Achoki nio maikitie muhwa ucio kuri ateti a Mombasa makiuga mambura macio ni ma kibururi na uguo he bata gwikinyia na kwariria muingi.
Oho ningi Achoki niaugite ugitiri niugukorwo wi mugacirithie na njira igwete, hindi ino ya mambura ma X-Mas, mwena wa Gicua-ini.


text:
Kũrĩ wee mũrata wakwa Mũthomi mũgĩ,
Ihinda-inĩ rĩrĩ rĩa gũkũngũĩra gũciarwo kwa Mũhonokia-rĩ, nĩndakũrongoreria gĩkeno kĩnene na ndũrũhi. Gĩa na mahinda mega na ũkũrakũre wĩtĩkio-inĩ waku. Mũico-inĩ wa maũndũ mothe, maru mothe nĩmagaturio na o mũndu oige ũrĩa ekire na Mwana wa Ngai.
Wakĩrĩa cabaci na gĩtowero-rĩ, menyerera kũhuha riigĩ. Ririkana acio me itũra rĩaku matarahota kũrĩa tawe rĩngĩ nĩ ndwari kana wagi. Rekei tũcemanie kĩhaaro-inĩ gĩkĩ, o haha rũrenda-inĩ rũrũ, thutha wa thigũkũũ.
Thaai thathaiya Ngai thaai.


text:
Kameme FmKameme Fm News
Deputy President William Ruto kuuga thirikari ndĩracoka thutha harĩ kũgacĩrithia rũhonge rwa ũgima wa mwĩrĩ
Munini wa mutongoria wa bururi William Ruto niakinyiriirie kuuga thirikari noiguthii nambere na kugacirithia ruhonge rwa ugima wa mwiri bururi-ini niguo kugitira ciana na andu akuru kuumana na kuuragwo ni mirimu ingirigitika. Akiaria igongona-ini ria mahoya ma mutigairi muthikabu wa kanitha wa KAG Peter Njiiri, Ruto augire kwa ihinda ria miaka itano yukite maratanya akenya makiria ma milioni ithano nimegukorwo na insurance ya ugima wa mwiri.
Ruto uria ningi uthomire ndumiriri ya macakaya ya mutongoria wa bururi Uhuru Kenyatta augire ni kuhetukira motaaro na mahoya kuuma kuri mutigairi Peter Njiiri bururi wahotire kunyitana.


text:
Kameme FmKameme Fm News
Borithi nimaroka kunyaguthura na teargas aruti wira a thibitari nene ya Kenyatta aria mekururunganaga
Borithi nimaroka kunyaguthura na teargas aruti wira a thibitari nene ya Kenyatta aria mekururunganaga magitetia kwaga kurihwo marihi mao ma njoherera. Aruti wira acio rungu rwa kiama kiao gia Kudheiha makoretwo makiruta mukana wa kugoma niundu wa njoherera icio iria maugite ni cia kuma o mwaka wa 2015. Ona kuri ouguo ikinya riao ria kugonderera wiraini ritithararitie utungata thibitari-ini iyo ya Kenyatta, na maugite nimandikiire maruwa murugamiriri munene wa thibitari iyo makimumenyithia ciigie mateta mao.


text:
Githagathogo kiria kigumiire thibitari ya Kenyatta riu nikiote mwerekera wa kiuteti thutha wa ambunge kuuma county ya Kericho kuiyumiria na kumenereria ikinya ria minister wa ugima wa mwiri Sicily Kariuki ria kurugamia wira murugamiriri munene wa thibitari ino Lily Koros makiuga ni mugaru na watho.
Ihinda-ini oro riu nakio kiama kia manathi ni nikiuritie mandagitari thibitari-ini uyu gukua mutharaba wao handu hakuorota manathi makiuga nio matukanirie aruaru aya na gucungiriria guthinjwo kwa muruaru uria utabatie guthinjuo.


text:
Kameme FmKameme Fm News
Ateti kuurio mahunjie thayu riri akenya marathii nambere kwihariria gukunguira mambura ma thigukuu
Oriri akenya guothe bururi mathiite nambere kwihariria gukunguira mambura ma thigukuu ya Christmas na mwaka mweru, ateti nimathingatitwo gukorwo muhari-ini wa mbere kuhunjia thayu na kunyitithania muingi.
Gukiri uguo archibishop Maina Gaithuru uria ni mwandiki munene wa ACCI, nioritie mutongoria wa mung’ethaniro Raila Odinga kugia na wuigiririki miario-ini yake muoroto-ini wa gucokaniriria indi ti kugayukania bururi. Muthikabu Gaithuru augite riri ni ihinda ria gukena indi ti kuiga andu na wagagu.


text:
Irio cia kuigana ni kimwe gia cioneki cia mutongoria wa bururi Uhuru Kenyatta itena-ini riake ria keeri wathani-ini.
No niki kirabatarania kuhingi kiraniro giki kuona kuri na ihinga nyingi ruhonge-ini rwa urimi kuona nginyagia umuthi kuri na icigo imwe igomagirwo ni ng’aragu niundu wa wagi wa irio?.
Waaru ni kindu kimwe kiria gikuraga guuku bururi-ini no niundu wa itumi itiganite nyingi ciacio ni ikoragwo igithuka.
Mwadiki witu wa mohoro Daniel Kariuki ni aracerire bururi-ini wa Ireland kuria urimi wa waaru ukoragwo wikiriirwo muno na agatuhaririria riboti ino.


text:
Kameme FmKameme Fm NewsKameme News
Muingi kaunti-ini ya Nyandarua kuuga matiragunika na ndemu ya Sasumua
Muingi na atongoria kaunti-ini ya Nyandarua nimambikite kunegena makiuga matiragunika na ndemu ya Sasumua amu maai ma ndemu iyo marehagwo guku Nairobi.
MCA wa ward ya Githabai Rimui Kaiyani uria ni umwe wa aria mariganitie na ndemu iyo augite ni undu wi kieha amu muingi wa Kinangop ugitagira ndemu iyo ya Sasumwa na ihumo cia maai indi maai macio marehagwo guku Nairobi riri aikari a Kinangop magumiirwo ni unyihu wa maai micii-ini yao.
Miario yake ni inyititwo mbaru ni MCA wa kwamurwo Mumbi Ndung’u akiuga ona muingi wa Kinangop nduheyagwo mawira ni kambuni ya maai ya Nairobi ona kana hakuhi na ndemu iyo.
Ona kuhana oro uguo murugamiriri wa thirikari nene gitaru-ini gia gatagati Wilson Njega augite mundu oo wothe ukunyitikana akihinga maai kana kurenga miberethi ndemu-ini cia Ndaka-ini kaunti-ini ya Muranga na Sasumwa kaunti-ini ya Nyandarua niegutacukirio makinya mahiu ma kiwatho.


text:
Kameme FmKameme Fm News
President Uhuru kuuga nonginya ciana cia cukuru citige gucerithagirio riria mari thabari-ini ciao
President Uhuru kuuga nonginya ciana cia cukuru citige gucerithagirio riria mari thabari-ini ciao
Mutongoria wa bururi Uhuru Kenyatta niathiite nambere kuhinyiriria thukuru makiria cia secondary kwaga gucerithiria arutwo riria mari thabari-ini ciao. Akiruta ndumiriri yake hindi ya kuhingura kigomano kia arutani anene a thukuru cia gitaru kia Africa cia secondary mwena wa Mombasa, President Kenyatta augite watho uyu niukunyihanyihia maugwati kuri arutwo. Ndumiriri ino yukite thiku igiri tu kuuma arutwo 10 gukua thutha wa mutino wa barabara mwena wa Mwingi kaunti-ini ya Kitui.
Ihinda-ini oriu President Kenyatta niaugite ati urumwe wa mabururi ma Africa niukuhura njeki gikiro kia mathomo na kuguna utonga wa mabururi macio


text:
Kameme FmKameme Fm News
Borithi kuhobaniria mundurume umwe akiruga njohi ya chang’aa Likii, Nanyuki
Mundurume umwe wa ukuru wa gatagati-ini niarahobaniriio ni maabitha a borithi akiruga njohi ya Chang’aa ituura-ini ria Likiii mwena wa Nanyuki kaunti-ini ya Laikipia, kuria aranyitikanire na litre 80 cia Molases, makiria ma litre 400 cia kangara hamwe na indo ingi cia urugi.
Akiaria hindi ya birigiceni iyo chifu wa ituura riri Joseph Runyenje augite handu-ini ha kiumia kimwe nimaikitie ngono andu 13 makiruga njohi akiuga birigiceni ya kuhitana na njohi icio ni igacirithitio mwena ucio


text:
Meru FmMeru fm news
Korti narua kugita kethirwa anene ba kambuni ya Kenya Power bakarekeerua na Bond
Bathitangi na maitia ja utumiri mbeca cia kambuni iu na obisi ciao bwii
Korti narua nirigiri kugita kethirwa anene ba kambuni ya Kenya Power ba nandi na kinya ba tene baria bathitangi na maitia ja utumiri mbeca cia kambuni iu na obisi ciao bwii bakarekeerua na Bond.
Jau ni nyuma ya anene bau baria ni amwe na murungamiri munene wa kambuni iu Ken Tarus na uria wari murungamiiri munene wayo Ben Chumo kuromba barekeerua na Bond bakejaga gwitika igamba.
Gicigo kia ubunge kia Tharaka ikigunikite na transformer 11 kuuma kiri thirikari nene gukurukiira rwangi rwa gukinyia weru maturene. Bubu bugatetheria akari ba nteere iji kuuma muundune.


text:
Minista wa githomo baruthi Amina Mohammed niekinyirie mbere ya kamiti ya githomo ya mbunge kuria atariirie kamiti iyo mehaririria megii igeranio cia KCPE na KCSE kuria eraniire ni nimanyitaniire na honge itiganite hamwe na ministry ya ugitiri nigwo gutigirira igeranio icio niciabatanio na njira igwete.
Miario ya Amina yukite riri aciari a thukuru wa muthingi wa Nairobi River mwena wa Buruburu matetete makiuga nimaretio ciringi 2,020 ni murutani munene wa thukuru ucio iria marerwo ikahuthika hindi ya kigeranio gia KCPE, no murutani ucio niakanite ndeto iyo.
Wangui wa Muiruri ari na riboti ino makiria.


text:
Kameme FmKameme Fm News
Munini wa President William Ruto kuuga muoroto wa thirikari nigukorwo na thukurucia kothi cia moko icigo-ini ciothe cia ubunge
Munini wa mutongoria wa bururi William Ruto niaugite mworoto wa thirikari ya Jubilee nigukorwo na thukuru cia gubundithania kothi cia moko icigo-ini ciothe cia ubunge kuria kinyanagia na riu thukuru icio iri thiini wa icigo cia ubunge 202. Ruto uria ukwaragia hindi ya mucemanio na mabarothi a mabururi matiganite, augite nimaigite keheri-ini kigina gia gwaka ingi 15 iri ta njira ya gutigiriira nimathinga mwanya uria ukoretwo uri ho wa umenyo uria urabatarania tabarira-ini cia uthii wa nambere bururi-ini.
Oho Ruto niongereire ati gitumi kinene gia gukinyaniria itacukia riri ni gutigirira mbeu njithi nimagia na uhoti wa kwiyandika mawira, agicakaya kuuga thukuru icio ni nini muno kuringana na matanya ma bururi.
Mabarothi aria maririe nimaugire nimekunyita mbaru mubango wa gwaka mathukuru macio amu nimegukorwo na itemi inene hari gukinyaniria itugi 4 cia thirikari.


text:
Riri bururi uthiite nambere gukunguira mabura ma thiguku ya Mashujaa Day, ngwataniro ya mung’ethaniro ni yambire hema mwena wa Bondo kuria kuuma macakaya na mathiko ma andu atatu aria maarathirwo ni abithaa a ugitiri hindi ya mirurungano ya NASA iria ikoretwo igitabanio guku bururi-ini.
Matongoretio ni Raila Odinga, atongoria acio nimatitirithirie ati Raila ndagakorwo kihitahitano-ini gia kuingira thingira wa iregi na murugamo wao wa kugomera githurano kia tariki 26 woneka kwaga gutebeba makiuga mirurungano yao no iguthii nambere. Maina wa Mwangi ari na uhoro uyu makiria.


text:
Kameme FmKameme Fm News
Uria wari ngavana wa Nairobi Evans Kidero kurekererio na mbondi thitango-ini igii ngukumio
Uria wari ngavana wa kaunti ya Nairobi Dr Evans kidero na uria warugamiriire ruhonge rwa kigina thirikari-ini yake Maurice Ochieng Okwere nimarekererio o mundu na ciringi mirioni ithatu mbeca baribari na bondi ingi ya ciringi mirioni ithano.
Uu ni thutha wa eeri acio kuregana na thitango iria imagumiire ya ngukumio ya ciringi mirioni magana meeri ma ikumi na ithatu.
Eeri acio megukinyitio mbere ya mucirithania wa igoti ria kuhitana na ciiko cia ngukumio Douglas Ogoti.
Oho mucirithania niathana eeri acio matige passport ciao igoti-ini na matikageria gukorwo makiaraniria na andu mangikorwo mari aira ciira-ini ucio.
Hau kabere mawakiri a eeri acio matongoretio ni Tom Ojienda nimerire igoti ekuirwo acio matiingiithara na uguo nimabatie kurekio na mbondi.


text:
Kameme FmKameme Fm News
Matereba a taxi guku bururi-ini kugia na igutha mbunge-ini
Ihoya ria matereba a taxi bururi-ini ria kwenda kugie na watho wa kurugamirira taxi iria ihuthagira mitambo ya kiriu nirireganirwo nario ni ambunge.
Matereba acio marauga texi cia kiriu niirahotomia wira wao na kungiaga watho aingi nimegutigwo matari wira.
Marua ma matereba macio matengemanirio mbunge-ini ni mumbunge wa Dagoreti north Simba Arati kuria ambunge mareganire na ihoya riu makiuga no muhaka matereba a taxi magie na macindano ta uria taxi cia kiriu ikoretwo ikiruta wiira.


text:
Meru FmMeru Fm Business
Ambassador Bethuel Kiplagat gukua
Uria waari mukariri giti wa kamiti ya kureta uuma na urekaniri niyo TJRC Amb.Bethuel Kiplagat Nakuite.Kiplagat akuirite cibitari ya Nairobi eena miaka 81 na mwiri jwawe jwaikua nyomba ya gwiika akuu ya Lee.
Bethuel Kiplagat ni wa antu banene bana baria bakuite aja Kenya mweri juju jwa mugwanja.Wa rua gukua ari uria waari Minister thirikari ya uria waari rais wa Kenya Daniel Moi niwe Nicholas Biwott uria wakuirire cibitari oo iji ntuku ya Jumanne kiumia giki,ungi ni uria urari minister wa ukaria bwa ndene Joseph Kasaine Nkaissery uria wakuire Jumamosi rukiiri, na biumia bithiru nawe Senator GG Kariuki nirio akuire.
Kuringana na ntumiri iria irekeretue ni ati Amb.Bethuel Kiplagat akuire thaa kenda cia gukia narua nyuma ya mbajua ya kagita gakaraaja.


text:
Kameme FmKameme Fm News
Maabitha a borithi kaunti-ini ya Kirinyaga gwethana na ekuirwo aria metharire na ngunia 13 cia kahua
Maabitha a borithi kaunti-ini ya Kirinyaga nimarethana na ekuirwo aria metharire na ngunia ikumi na ithatu cia kahua kuuma githini gia kahuwa gia Karia gicigoini kia ubunge gia Kirinyaga Central.
Ekuirwo acio kurerikana maingirire githiini kiu utuku wa gukia umuthi, na methara na kahuwa kau karia ni ka muigana wa makiria ma ciringi million imwe thutha wao guthaya arangiri na mikwa. Gukiri uguo riu munini wa kaunti kamishna Phillip Nzugo, nioritie atongoria a githii kiu kiria kiri rungu rwa thothaiti ya arimi ya Inoi mathamirie kahuwa karia gatigarite nyumba-ini ya thothaiti iyo mwena wa Kerugoya amu kuu kwina ugitiri wa kuigana.
Mwena-ini wake MCA wa Kerugoya Kamau Murango nioritie thirikari kugacirithia ugitiri ithii-ini niguo kuhukia wuici wa kahuwa uria uthiite nambere kunyita thing’a.


text:
Kameme FmKameme Fm News
Aciari kuurio matigetikirie ciana guthii nyumba cia ikeno
Thutha wa thukuru kuhinga kiumia githiru aciari nimoritio mamenyerere ciana ciao na makiria guthii nyumba cia ikeno ta irabui-ini na nyumba cia kuonania thenema. Kuringana na munini wa County Comissiner wa Nyandarua ya gatagati Gideon Oyagi, arutwo matiagiriruo gukoragwo nyumba-ini icio cia thinema indi magiriire guteithia aciari ao mawira na guthoma.
Oyagi augite namba nene ya arutwo aria maratiga macukuru ni arutwo a imwana akiuga hebata mwana wa kahii arubuiywo kuona angi maratiga thkuru na kwi ingirania na unyuii wa njohi na ugucia wa bangi.


text:
Kameme FmKameme Fm NewsKameme News
Munini wa ngavana wa Kirinyaga Peter Ndambiri kuuria thirikari imurike njira ingi cia ungania wa magoti
Thirikari niyuritio kwandandura njira cia kungania igoti guku bururi-ini itemini ria gwithema kwongagirira magoti mamwe mahinda kwa mahinda. Muhwa uyu wuikitio ni munini wa ngavana wa Kirinyaga Peter Ndambiri, uria ugite iyo noyo njira ingitigirira muingi wothe niwariha igoti hatari na muthutukanio undu uria ungicungiriria guikuruka kwa ngarama ya muturire iria ithiite nambere kwambatira makiria.
Ndambiri niathingatite thirikari kugathika igoti kuri ene migunda minene iria itakoragwo ikirutirwo wira undu uria ukamahinyiriria kumirutira wira ungirehe uguni kuri uthii wa nambere guku bururi-ini.


text:
Micemanio ya kuhariria mathiko o undu umwe na gucakaya na bamiri ya mutigairi joseph kamaru niyambiriire mucii gwake mwena wa thome guku Nairobi.Nyumba, arata o undu umwe na aini aria Kamaru ananyita guoko uini-ni nimokire hamwe, magikunguira mututire mwega kamaru araturite wa kwenda andu na bururi wa kenya.Nakuo mwena wa Ngooro, Kangema kuria Kamaru aciariirwo, aikari maugite nimoriitwo ni njamba ya bata, iria yambiriire cukuru wa muthingi wa Ngooro, itura-ini riu.
Page: mhariri
, mehari degefaw
, meharis cigars
, mehari car
, mehari club cassis
, meharis cigarillos
, mehari choorna
, meharit kifle
, mehari 3dmodel
, mehari sequar
, mehari citroen
, meharizgi tekelezghi
, mehari degefaw 2010
, mehari cote d\u0027azur
, meharin
, meharitov
, mehari\u0027s
, mehari degefaw 1996
, mehari club
, meharis lt
, mehari camel
, mehari 2018
,


text:
Kameme FmKameme Fm News
Raila Odinga gukiirira mabururi ma nanja niundu wa gwikuruhania na uteti wa guku bururi-ini
Mutongoria wa mung’ethaniro Raila Odinga niokirire mabururi ma nanja niundu wa gwikurahania na uteti wa guku bururi-ini.
Akiaria riria egucemanitie na family cia andu aria mooragiirwo mirurungano-ini ya NASA, Raila augite mabururi ma nanja matiagiriirwo kuingirira uteti wa Kenya, na oho agakumithia mabururi macio niundu wa kwaga kumenereria ikuu iria cionekire hindi ya mirurungano iyo.
Oho Raila nioritie thirikari irihe family cia andu aria makuiriire mirurungano-ini iyo.


text:
Kameme FmKameme Fm News
Magana ma arurungani gutitimurana na maobithaa a borithi ituura-ini ria London kaunti ya Narok
Magana ma arurungani nimatitimuranire na maobithaa a borithi ituura-ini ria London county-ini ya Narok, makihinyiriria miiri ya andu 3 aria marathereririo muthenya wa ira hwai-ini yethanwo nayo. Kurerikana murutwo umwe wa thukuru wa Ilmasharian arakururirio ni kiguu, na riria ariithia eri a mahiu maronire uguo onao mararika kiguu-ini kiu makigeria kuhonokia murutwo ucio, indi kiguu kiu kiramakiria hinya na kumathereria. Hau kabere ariithia aya nimarahotete kuhonokia murutwo umwe urathereretio indi rita ria keri kiguu kirakorwo nikiongerererka. Mururungano ucio ni ucungiririe muhatikano munene wa ngari


text:
Kameme FmKameme Fm News
Makiria ma akenya 3,000 nimakuaga o mwaka kuumana na njohi
Makiria ma akenya ngiri ithathatu nimakuaga o mwaka kuumana na uhuthiri muuru wa njohi. Ndumiriri ino irekereirio ni muikariri giti wa gikundi gia kuhitana na unyui wa njohi gia Kenya Alcohol Control Alliance KAPA Philip Gichana. Oho ningi niathingatite ateti metheme kuhunjia ndereti ya njohi hindi ino ya kambi-ini cia githurano kinene ona kana kuingiria uteti hari mbara ya kuhitana na njohi.
Oho ningi Gichana nioritie mbeu njithi kwaga gwitikira kuhuthirwo uuru ni ateti gututhura ngui hindi ya githurano thutha wa kugurirwo njohi.


text:
Mumbunge wa Tiaty Kassait Kamket niacacabithitie mutaratara wa watho wa gucenjia gatiba niguo gucokia giturwa kia prime minister
Hari mendekithia make, mumbunge uyu aroiga prime minister niwe wagiriirwo nigukorwo na mahinya maingi na ningi akorwo niwe uritongoragia mihang’o ya thirikari,guku nake president akorwo agitumikira bururi ikereka rimwe ria miaka mugwanja
Angikorwo mendekithia maya nimagukinyanira president arithuragwo ni giikaro kimwe kia mbunge cieri kana ga kiumia thutha wa miaka mugwanja kuinikirira


text:
Kuninwo kwa mathomo ma njoherera nimo Tuition riria thukuru cia hingwo ihinda iraya niundu ugiite aciari aingi ni amu maita maingi aciara nimarahuthagira tution ita njira imwe ya gwithema ngarama iria makoragwo nayo riria ciana iri mucii. Ningi ihinda riri ciana ni ikoragwo iri ugwati-ini wa gwikuruhania na maundu ma kumathukia niamu itiri na undu wa gwika na aciari matikoragwo nao niundu wa mimathire yao ya omuthenya mawira-ini mao.
Hihi ihinda-ini riri ciana ihingite mieri iri ni maundu mariku mareka kana aciari maramateithia atia niguo matikeingiranie na maundu maya.
Njeri wa Kamau ni aramurika ndeto ino na kinyi.


text:
Kameme FmKameme Fm News
Thirikari ya kauntĩ ya Naikuru kuuga nĩĩgũtigĩrĩra taũni ya Naikuru nĩyacokia riri ta ũria yarĩ naguo tene
Thirikari ya kaunti ya Nakuru niyugite ni igutigirira town ya Nakuru niyacokia riri ta uria yari naguo miaka ya hau kabere.
Kuringana na murugamirri munene wa maria maturigiciirie kaunti-ini iyo Kiogora Muriithi, aikari a town ino magiriirwo kunyitana niguo gutigirira kwina utheru wa gikiro kia iguru.
Niongereire kuuga utheru ni ukweheria mirimu iria yumanaga na gĩko ohamwe na kuguciriiria onjoria thiini wa kaunti iyo.


text:
Kameme FmKameme Fm News
Ndereti igii gucokio gwa tauni ya Nyahururu kaunti-ini ya Nyandarua kunyita thing’a
Oriri kamiti nene ya ithurano na mihaka, IEBC irehariria guthagania weru mihaka ya icigo cia mbunge, ndereti igii gucokio Kwa tauni ya nyahururu kaunti-ini ya nyandarua kuuma kaunti-ini ya Laikipia ni ithiete na mbere gwakiriria.
Senator wa Nyandarua Mwangi Githiomi augite tauni ya Nyahururu ikoretwo mwena wa Nyandarua kwa ihinda iraya, indi njira iria yahuthikire tauni iyo gukorwo mwena wa kaunti ya Laikipia ndiari nginyaniru.
Oho Senator Githiomi niakinyiriirie kuuga gutuarwo kwa tauni ya Nyahururu mwena wa Laikipia ni igutha inene kuri muingi wa tauni iyo kuona aikari a tauni iyo makoretwo makioha ng’endo ndaya makienda utungata wa thirikari ya kaunti oriri thirikari ya Nyandarua iri o hau hakuhi nao.


text:
Kameme FmKameme Fm News
Abithaa umwe wa borithi a wathani kugeria kwiruta muoyo na njira ya gwithecanga tuhiu
Abithaa umwe wa borithi a wathani wa matuura niageririe kwiruta muoyo utuku wa gukia umuthi na njira ya gwithecanga tuhiu. Agikira uhoro ucio mukonde mutongoria wa maabitha a wathani wa matura mwena wa Vihiga Daniel Baraza augire abithaa ucio arakoretwo oo hindi oka gutungata mwena wa Vihiga aumite mwena wa Githumo ona gutuika ndarari na maruwa ma kumwitikiria kwambiriria gutungata mwena ucio wa Vihiga. Abithaa ucio niaguthukirio thibitari-ini nene ya Vihiga niguo atangikirwo makiria.


text:
Kameme FmKameme Fm News
President Uhuru Kenyatta kuuria akenya guothe bururi-ini kwendana na guteithaniriria mundu na uria ungi
Akenya guothe bururi-ini nimathingatitwo guteithaniriria mundu na uria ungi, itemi-ini ria gutigiririra muingi niwahota gukura uri hamwe.
Akiaria kanitha-ini wa Baptist mwena wa ridgeways, president Uhuru kenyatta augire andu mari hamwe na wendo na thayu nomathie kuraya.
Kanitha uyu wa Baptist ridge ways ugukunguyagira miaka 30 kuuma wambiriria.Oho president oria muingi kwihokaga Ngai amu niwe mwene uhooti woothe.


text:
Kameme FmKameme Fm News
Gathoni wa Muchomba gwikinyia mbere ya kamiti ya mbunge niguo kuheana utheri kana ambunge nimamukirire ihaki ria 10,000
Murugamiriri wa atumia kaunti-ini ya Kiambu Gathoni wa Muchomba niekinyirie mbere ya kamiti ya mahinya ya mbunge niguo kuheana utheri iguru rigii wuira uria ari naguo kana ambunge nimamukiriire ihaki ria 10,000 niguo maguithie riboti ya cukari.
Gathoni nieriire kamiti iyo niaiguire ambunge atumia making’ung’uana mari kioro makigweta murunawe wa Garissa Fatuma Gedi ta uria waheanaga ihaki riu.
Wamuchomba ningi niamenyithirie kamiti iyo ati niakorire gatutu ka abunge akiuma kioro makihehaniriira cigii mbeca iria ciaheyanagwo.
Ihinda-ini oro riu mumbunge wa Lugari Ayub Savula niaugire kwahoteka ambunge makiria nimamukirire mahaki kuuma kuri mwonjoria Jaswart Rai kuona uria mamukenereire mbunge riria ekinyitie kuhunguo mahuri.


text:
Kameme FmKameme Fm News
KUPPET guukirira Aden Duale kurumirira ikinya riake ria gukirira TSC
Kiama kia arutani a thukuru cia secondary gia Kuppet ni giukiriire na njira nene mutongoria wa aria aingi mbunge-ini Aden Duale, kurumirira ikinya riake ria gukirira kamiti ya kwandika arutani TSC ni undu wa guthamia arutani rugongo rwa bururi kumana na itumi cia kiugitiri.
Muikariri giti wa kibururi wa kiama kiu gia Kuppet Omboko Milemba, augite Duale abatie guteithiriria thirikari kugaciria ugitiri rugongo wa bururi ni guo arutani matige guthamio, amu arutani aingi ni makuite thariko-ini cia Al shaabab mwena ucio.
Ihinda-ini oriu Milemba uria ningi ni mumbunge wa Emuhaya ni augite ciama cia arutani ni cikuregana kaimana na itanya ria kamiti ya TSC ria kwandikaga arutani na kandarathi.


text:
Kameme FmKameme Fm News
Mũtongoria wa arĩa anini bunge-ini ya senate Moses Wetangula gwĩkora haceke
Mutongoria wa aria anini bunge-ini ya senate Moses Wetangula niekorire haceke bunge-ini thutha wake kunyururia mutongoria wa aria aingi bunge-ini ya gibururi Aden Duale.
Wetangula anyururirie Duale akiuga ni mutuhuki undu uria ucungiriirie munini wa spika Kindiki Kithure aingirire na kuuga hindi ingi ndagitikiria Wetangula kwaga mitugo bunge-ini.
Ihinda-ini oro riu igeria ria seneta wa Murang’a Irungu Kang’ata ria kwenda bunge iyo yambe irugamie mihang’o niguo yariririe rithugunda ria NASA bunge-ini cia kaunti ria kuumba kigomano kia muingi niriringire ihiga.


text:
Kameme FmKameme Fm News
Mihang’o ya utegi wa thamaki iria-ini ria Indian Ocean na hugururu-ini cia Nyali beach kurugama
Thiku igiri tu thuta wa ruhonge rwa arathi a riera kuruta mukaana kuri ategi a thamaki iria-ini ria Indian Ocean ohamwe na muingi wa gicua-ini makorwo makihuga ni undu wa ruhuho runene ruria ritanyitwo, riu ategi a thamaki iria-ini ria Indian Ocean na hugururu-ini cia Nyali beach ni makinyiriirie kuuga ni kuri na ruhuho na makumbi maritu kana manene iria ini riu undu uria utumite marugamie mihang’o yao.
Riu ni moritie thirikari ya Mombasa imateithie na indo cia kiriu cia utegi wa thamaki.